4. การประกอบธุรกิจของแต่ละสายผลิตภัณฑ์

ปัจจุบัน กลุ่มบริษัทมี 3 ธุรกิจหลัก ได้แก่ 

ธุรกิจเพลงและธุรกิจที่เกี่ยวเนื่องกับเพลง ได้แก่ ค่ายเพลง สินค้าเพลงประเภท Physical และ ดิจิตอล ธุรกิจโชว์บิซ ธุรกิจบริหารศิลปิน และธุรกิจบริหารและจัดเก็บลิขสิทธิ์ 

ธุรกิจสื่อ แบ่งออกเป็น 4 ประเภท คือ วิทยุ รายการโทรทัศน์ และโทรทัศน์ผ่านดาวเทียม สิ่งพิมพ์และ สร้างสรรค์และบริหารงานกิจกรรม

ธุรกิจภาพยนตร์ 

โดยสามารถสรุปรายละเอียดการประกอบธุรกิจของแต่ละสายผลิตภัณฑ์ได้ดังนี้

1. ธุรกิจเพลง

1. ลักษณะผลิตภัณฑ์หรือบริการ

การดำเนินธุรกิจเพลงของบริษัทเป็นการดำเนินงานที่ครบวงจร
คลอบคลุมตั้งแต่การสร้างสรรค์ผลงานเพลง การผลิตเป็นสินค้าเพลงในรูปแบบเทป ซีดี วีซีดี
และดีวีดีไปจนถึงการบริหารจัดเก็บค่าลิขสิทธิ์
นอกจากนี้ในกลุ่มบริษัทยังมีการดำเนินธุรกิจที่ต่อเนื่องมาจากธุรกิจเพลงอีก เช่น ธุรกิจดิจิตอล
ธุรกิจโชว์บิซ และธุรกิจการบริหารศิลปิน เพื่อเป็นการต่อยอดและสนับสนุนธุรกิจเพลงอีกด้วย

การสร้างสรรค์ผลงานเพลง เริ่มจากการแต่งเนื้อร้องและทำนอง การอัดเสียง
ผ่านการเรียบเรียงเสียงประสาน รวมไปจนถึงกระบวนการถ่ายทำมิวสิควีดีโอ
และการตัดต่อภาพจนเป็นผลงานที่สมบูรณ์มีคุณภาพ พร้อมที่จะนำไปผลิตเป็นมาสเตอร์ที่สมบูรณ์แบบ
โดยแต่ละค่ายเพลงจะสร้างสรรค์ผลงานในแนวเพลงเพื่อครอบคลุมรสนิยมของลูกค้าที่แตกต่างกันในแต่ละกลุ่มและจัดโครงสร้างการทำการตลาดและประชาสัมพันธ์ของกลุ่มธุรกิจเพลง
ออกเป็น 5 กลุ่ม ดังนี้

- แนวเพลง Pop

- แนวเพลง Rock

- แนวเพลง Alternative

- แนวเพลง ลูกทุ่ง / เพื่อชีวิต

- แนวเพลง R & B, Soul

นอกจากนี้ยังมีกลุ่มที่ดูแลการผลิตเพลงรวมฮิต (Compilation) และกลุ่ม GMM International
ซึ่งดำเนินธุรกิจที่เกี่ยวกับการนำเพลงต่างประเทศเข้ามาจำหน่ายในประเทศไทย
และส่งออกเพลงไทยไปจำหน่ายยังต่างประเทศ
การบริหารจัดเก็บค่าลิขสิทธิ์เพลงไทยในต่างประเทศและการบริหารศิลปินของบริษัทในต่างประเทศอีกด้วย

สำหรับ การผลิตและจัดจำหน่ายสินค้าเพลง แบ่งออกเป็น 2 กลุ่ม คือ

1.  Physical Products

  บริษัท ดำเนินการผลิตซีดี วีซีดี และจัดจำหน่ายสินค้าทั้งปลีก และส่งให้แก่ ร้านค้า Modern
  Trade และ Traditional Trade ทั่วประเทศ รวมทั้งร้านค้าปลีกของบริษัทเองภายใต้ชื่อ
  Imagine อีกด้วย

2.  Digital Content

  บริษัทมีการนำคอนเทนต์เพลงมาแปลงเป็นรูปแบบดิจิตอลเพื่อกระจายไปสู่เครือข่ายโทรศัพท์เคลื่อนที่
  อินเตอร์เน็ต และเครือข่าย online retailer ของบริษัท (www.gmember.com)
  และผู้ประกอบการภายนอก เช่น iTune เป็นต้น

  บริษัทให้บริการดาวน์โหลดประเภทต่างๆ เช่น เสียงเรียกเข้าโทรศัพท์ (Ringtone)
  เสียงรอสาย (Ringback Tone) เพลงเต็ม (Full Song) และมิวสิควีดีโอ (Full MV)
  ทั้งแบบรายเพลง และรายเดิอน(Subscription Services) และมีบริการ*1234 Music
  Cupid ซึ่งเป็นบริการส่งเพลงให้เพื่อน นอกจากนี้เว็บไซต์ www.gmember.com
  ยังเป็นศูนย์กลางรวบรวมข้อมูลเพลง ข่าวสารศิลปิน และกิจกรรมต่างๆอีกมากมาย

  ทั้งนี้บริษัทยังดำเนินธุรกิจ บริหารและจัดเก็บค่าลิขสิทธิ์
  โดยจัดเก็บค่าลิขสิทธิ์จากผู้ประกอบการภัตตาคาร ร้านอาหาร ร้านค้า สื่อวิทยุ ร้านคาราโอเกะ
  ตู้คาราโอเกะ หรือผู้ประกอบการอื่นๆที่นำผลงานเพลงของทางบริษัทไปใช้ในทางการค้า
  โดยบริษัทได้รับมอบหมายให้จัดเก็บค่าลิขสิทธิ์ผลงานเพลงของกลุ่มบริษัทและผลงานเพลงของเจ้าของลิขสิทธิ์ที่เป็นบุคคลภายนอกอื่นๆด้วย

นอกจากนี้บริษัทมีการดำเนินธุรกิจที่เกี่ยวเนื่องกับธุรกิจเพลงต่างๆ เช่น

-   ธุรกิจบริหารศิลปิน (Artist Management)

  บริษัททำการคัดสรรและพัฒนาศิลปินใหม่ และจัดหางานให้กับศิลปิน ทั้งในส่วนของศิลปินเพลง และ
  ศิลปินประเภทNon-Music ผ่านสายงาน A RA TIST โดยปัจจุบันมีศิลปินทั้งสิ้นกว่า 300 คน

-   ธุรกิจโชว์บิซ (Show Business)

  บริษัทเป็นผู้นำในการจัดโชว์แ ละคอนเสิร์ตในประเทศไทย
  ซึ่งปัจจุบันได้ขยายประเภทคอนเสิร์ตไปหลากหลายรูปแบบ และในสากลที่แตกต่างกัน

2. การตลาดและภาวะการแข่งขัน

2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพและมีความหลากหลายครอบคลุมทุกกลุ่มเป้าหมาย

    กลุ่มบริษัทเน้นการผลิตผลงานเพลงที่มีคุณภาพ
    และครอบคลุมกลุ่มเป้าหมายที่แตกต่างกันโดยบริษัทได้จัดหน่วยงานสร้างสรรค์ผลงานเพลงออกเป็นกลุ่มเพลง
    5 กลุ่มตามแนวเพลงและความถนัดของทีมงานระดับมืออาชีพของวงการเพลงเมืองไทย
    และด้วยคุณภาพของทีมงานและศิลปิน
    ทำให้ผลงานของบริษัทเป็นที่ต้องการของผู้บริโภคได้เป็นอย่างดี
    ส่งผลให้บริษัทสามารถครองส่วนแบ่งการตลาดเพลงในประเทศไทยที่แข็งแกร่งและเข้าถึงหลากกลุ่มเป้าหมายอีกด้วย

-   ธุรกิจบันเทิงครบวงจร

    ปัจจุบันบริษัทมีโครงสร้างการดำเนินงานธุรกิจบันเทิงที่ครบวงจร
    ไม่ว่าจะเป็นในส่วนของการจัดจำหน่ายสินค้าเพลง ธุรกิจภาพยนตร์ รวมถึงธุรกิจสื่อ ทั้งวิทยุ
    โทรทัศน์ สิ่งพิมพ์ และ ธุรกิจโทรทัศน์ดาวเทียม รวมทั้งธุรกิจดิจิตอล
    ที่มีการร่วมมือกับคู่ค้าทางธุรกิจที่เป็นผู้ประกอบการให้บริการเครือข่ายโทรศัพท์มือถือชั้นนำในประเทศไทยในการพัฒนา
    และให้เสนอบริการใหม่ๆ เช่น การให้บริการดาวน์โหลดเพลงแบบไม่จำกัด
    สำหรับผู้ที่สมัครเป็นสมาชิกรายเดือน (Subscription Service) เป็นต้น
    โดยการสร้างโครงธุรกิจให้ครอบคลุมครบวงจรจะต้องใช้เวลา และทุนเป็นจำนวนมาก

-   มีช่องทางและระบบการจัดจำหน่ายที่มีประสิทธิภาพ สำหรับสินค้าประเภท Physical
    Products (ซีดี วีซีดี และ ดีวีดี) และดิจิตอล

  สินค้าประเภท Physical Products (ซีดี วีซีดี และดีวีดี)

  ปัจจุบันบริษัทได้ขยายร้านค้าปลีก Imagine เพื่อครอบคลุมพื้นที่ให้ทั่วถึง
  และสะดวกแก่ผู้บริโภคมากขึ้น โดย ณ. ธันวาคม 2552 บริษัทมีร้าน Imagine ทั้งหมดรวม 161
  สาขา และยังนำระบบซอฟแวร์ที่มีประสิทธิภาพมาบริหารการกระจายสินค้าอีกด้วย

  นอกจากนี้ในปี 2552 บริษัทฯ เพิ่มใช้กลยุทธ์ DRTV (Direct Response Television) คือ
  โฆษณาแนะนำสินค้าที่สอดรับกับไลฟ์สไตล์ของผู้ชมแต่ละรายการทีวีในเครือจีเอ็มเอ็ม แชนแนล
  เพื่อกระตุ้นให้เกิดการตัดสินใจซื้อสินค้าบริษัทได้มีการขยายช่องทางการจำหน่ายสินค้าเพลงประเภทซีดี
  วีซีดี และดีวีดีผ่านบริการ “ อิมเมจิ้น ไดเร็ค” คือการจำหน่ายซีดี วีซีดี
  และดีวีดีทั้งเพลงและภาพยนตร์เก่าที่หาซื้อยากหรือสินค้าใหม่ที่วางแผงก่อนใคร
  ผ่านรายการทีวีในเครือจีเอ็มเอ็ม แชนแนล พร้อมส่งถึงบ้านเพื่อตอบสนองคนที่มีไลฟ์สไตล์เร่งรีบ
  และ ไม่มีเวลาเดินซื้อซีดี วีซีดี และดีวีดีเพลงหรือภาพยนตร์โดยตนเอง

  สินค้าประเภทดิจิตอล

  บริษัทได้เพิ่มการให้บริการดาวน์โหลด แบบไม่จำกัด (Unlimited) ผ่านบริการรายเดือน
  (Subscription Service)
  โดยลูกค้าสามารถเลือกดาวน์โหลดเพลงใหม่และจากคลังเพลงของบริษัทได้ตลอดเวลาโดยให้บริการผ่านโครงข่ายโทรศัพท์เคลื่อนที่ทุกรายตามรูปแบบที่แตกต่างกันไป
  ซึ่งบริการนี้ได้รับการตอบรับจากผู้บริโภคเป็นอย่างดี

  นอกจากนี้บริษัทยังร่วมกับกลุ่มธุรกิจในเครือทำการโปรโมทบริการดิจิตอลให้เป็นที่รู้จักและแพร่หลายมากขึ้นไม่ว่าจะเป็นกลุ่มธุรกิจสื่อโทรทัศน์(Free
  TV และ Satellite TV) วิทยุ และนิตยสาร หรือแม้แต่ธุรกิจภาพยนตร์ เป็นต้น

-   มีลิขสิทธิ์เพลงและศิลปินในสังกัดที่สามารถสร้างมูลค่าเพิ่มทางการตลาดในอนาคต

  ในปัจจุบันกลุ่มบริษัทมีผลงานเพลงที่ผลิตในสังกัดเกือบ 20,000 เพลง ในคลังเพลง (Music
  Library) และศิลปินในสังกัดกว่า 300 คน ซึ่งนับเป็นสินทรัพย์ที่สำคัญของบริษัท
  โดยเพลงทั้งหมดได้ถูกจัดเก็บไว้ในรูปแบบมาสเตอร์เทป และแบบดิจิตอล
  ซึ่งสามารถนำมาสร้างสรรค์เป็นผลงานใหม่ในรูปแบบต่างๆ ได้ เช่น
  การรวมอัลบั้มในรูปแบบของคาราโอเกะ การรวมเพลง (Compilation)
  หรือการจัดทำดนตรีขึ้นมาใหม่ โดยใช้เนื้อร้องเดิม (cover) เป็นต้น
  ส่วนศิลปินในสังกัดของบริษัทนอกจากการออกอัลบั้มผลงานเพลงตามปกติแล้ว ยังจัดแสดงคอนเสิร์ต
  การรับงานจ้างต่างๆ รวมถึงการเป็น presenter โฆษณาสินค้า และการแสดงต่างๆ
  อย่างต่อเนื่อง
  ซึ่งทั้งหมดล้วนเป็นช่องทางในการสร้างรายได้ให้แก่บริษัทอย่างมีนัยสำคัญมาโดยตลอด

ลักษณะลูกค้าและกลุ่มลูกค้าเป้าหมาย

  ลูกค้าของสินค้าเพลงในรูปแบบของ เทป ซีดี วีซีดี และดีวีดีนั้นสามารถแบ่งได้เป็น 2
  ประเภทหลักๆ คือ Modern Trade (ผู้ค้าปลีกรายใหญ่) และ Traditional Trade
  (ผู้ค้าส่งและผู้ค้าปลีก) โดยในช่วง 3 ปีที่ผ่านมา มีสัดส่วนการขายให้แก่ลูกค้ารายใหญ่ 10
  รายแรกดังนี้

  หน่วย : ร้อยละ

  -------------------------------- --- ----------- ----------- -----------
                                       2550        2551        2552

  รายได้รวมกันของลูกค้า 10 รายแรก*         43.68       40.11       40.57
  -------------------------------- --- ----------- ----------- -----------

-   ไม่รวม ร้านค้า Imagine ทั้ง 161 สาขา เพราะเป็นบริษัทในเครือ

  ในระยะ 3 ปีที่ผ่านมาไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30

  ส่วนลูกค้าของการจัดเก็บค่าลิขสิทธิ์เพลงนั้น สามารถแบ่งได้เป็น 3 กลุ่มหลักๆ ได้แก่
  ร้านคาราโอเกะ ร้านอาหาร และผู้ประกอบการอื่นๆเช่น สถานีวิทยุ สายการบิน
  และห้างสรรพสินค้า เป็นต้น

การจำหน่ายและช่องทางการจำหน่าย

  สินค้าเพลงในรูปแบบของ เทป ซีดี วีซีดี และดีวีดีจะถูกจัดจำหน่ายผ่าน Modern Trade (และ
  Traditional Trade (ผู้ค้าส่งและผู้ค้าปลีก) ทั่วประเทศ คิดเป็นสัดส่วนประมาณร้อยละ 42
  และ 58 ของยอดขาย ตามลำดับ โดยมีรายละเอียด ดังนี้

1)  Modern Trade

    รวมถึง เทสโก้-โลตัส คาร์ฟูร์และบิ๊กซี ซึ่งมีสาขาอยู่ทั่วประเทศเกือบ 400 สาขา
    และร้านค้าปลีกสะดวกซื้อ เช่น 7-Eleven ซึ่งมีสาขาอยู่ทั่วประเทศมากกว่า 6,000 สาขา

2)  Traditional Trade

-   ผู้ค้าส่ง ปัจจุบันกลุ่มบริษัทมีกลุ่มลูกค้าประเภทผู้ค้าส่งรายใหญ่ประมาณ 20 ราย
    กระจายอยู่ทั่วกรุงเทพฯ และต่างจังหวัด
    โดยทางกลุ่มผู้ค้าส่งจะทำการกระจายสินค้าไปยังผู้ค้าปลีก
    หลังจากนั้นก็จะผ่านช่วงต่อไปยังร้านค้าแผงเทปรายย่อยทั่วประเทศซึ่งมีอยู่ประมาณ 800 ราย

-   ผู้ค้าปลีก เป็นการกระจายสินค้าโดยจัดจำหน่ายผ่านไปยังร้านค้าปลีกทั่วไป
    และร้านค้าปลีกประเภทสะดวกซื้อ เช่น 7-Eleven ปั๊มน้ำมัน ซึ่งมีสาขาอยู่ทั่วประเทศเกือบ
    6,800 สาขา รวมทั้งการค้าปลีกของกลุ่มบริษัทเป็นร้าน Imagine ซึ่งตั้งอยู่ในซูเปอร์สโตร์
    และ Discount Store ชั้นนำ
    โดยมีวัตถุประสงค์เพื่อกระจายสินค้าสู่มือผู้บริโภคได้ทั่วถึงและรวดเร็วขึ้น
    และเป็นการปรับเปลี่ยนช่องทางการจำหน่ายให้เหมาะสมกับสภาพตลาดค้าปลีกในปัจจุบัน โดย
    ณ วันที่ 31 ธันวาคม 2552 บริษัทมีร้าน Imagine อยู่ทั้งสิ้น 161 สาขา
    นอกจากนี้บริษัทยังเพิ่มช่องทางการกระจายสินค้า โดยการจัดตั้งหน่วย Mobile
    ซึ่งจะกระจายอยู่ในงานสินค้าและตามแหล่งช้อปปิ้งต่างๆ

  สินค้าเพลงในรูปแบบดิจิตอลให้บริการดาวน์โหลดประเภทต่างๆ เช่น เสียงเรียกเข้าโทรศัพท์
  (Ringtone) เสียงรอสาย (Ringback Tone) เพลงเต็ม (Full Song) และมิวสิควีดีโอ
  (Full MV) ทั้งแบบรายเพลง (Subscription Services) รายเดือน และแบบA la
  Carte และมีบริการใหม่เพิ่มขึ้น เช่น *1234 Music Cupid ซึ่งเป็นบริการส่งเพลงให้เพื่อน
  นอกจากนี้ ยังมีบริการผ่านเว็บไซด์ www.gmember.com ซึ่งเป็นศูนย์รวบรวมข้อมูลข่าวสารศิลปิน
  กิจกรรมต่างๆ และเพลงอีกมากมาย และในปี 2553 จะมีการให้บริการ Fan club
  แบบครบวงจรมากขึ้นซึ่งจะทำให้ลูกค้าสามารถเข้าถึงข้อมูลศิลปินที่ชื่นชอบได้ง่าย และเจาะลึกมาก

  2.2 สภาพการแข่งขัน

  มีโครงสร้างธุรกิจเพลงครบถ้วน มีธุรกิจสื่อ และธุรกิจภาพยนตร์ ซึ่งไม่มีคู่แข่งโดยตรง
  แต่จะมีคู่แข่งแยกตามธึรกิจที่แตกต่างกันออกไป

  ในปี 2552 ที่ผ่านมาธุรกิจเพลงเติบโตขึ้นจากช่องทางการขายในรูปแบบดิจิตอลคอนเท้นต์
  ในขณะที่ช่องทางการขายเพลงในรูปแบบของซีดี และวีซีดี ลดลง
  เพราะการเปลี่ยนพฤติกรรมของผู้บริโภค

  ส่วนแบ่งการตลาดและขนาดของคู่แข่งขัน

  ตลาดเพลงในประเทศไทยสามารถแบ่งออกเป็น 2 ประเภทใหญ่ ได้แก่ เพลงไทย
  และเพลงสากล โดยคิดเป็นสัดส่วนประมาณร้อยละ 90 และร้อยละ 10 ตามลำดับ
  โดยในส่วนของเพลงไทยยังแบ่งออกได้เป็นอีก 2 ประเภท คือ เพลงไทยสากล
  และเพลงไทยลูกทุ่ง โดยเพลง
  ไทยสากลจะมีการพัฒนาแนวดนตรีอย่างหลากหลายตามความเปลี่ยนแปลงในรสนิยมของผู้ฟังเพลง
  ในขณะที่แนวเพลงไทยลูกทุ่งมีการพัฒนาเนื้อหา
  และแนวดนตรีของเพลงให้สอดคล้องกับการดำเนินชีวิตของกลุ่มเป้าหมาย

  สำหรับส่วนแบ่งทางการตลาดของธุรกิจเพลงของบริษัท
  สามารถคิดเป็นสัดส่วนการครองส่วนแบ่งการตลาดสำหรับธุรกิจเพลงไทยได้ประมาณร้อยละ 70
  โดยบริษัทเป็นผู้นำทั้งในส่วนของเพลงไทยสากลและเพลงลูกทุ่ง
  ในปัจจุบันบริษัทมีคู่แข่งในธุรกิจเพลงมากกว่า 1บริษัท แต่มีคู่แข่งโดยตรงเพียง 1 บริษัทเท่านั้น
  ที่มีกลุ่มลูกค้าเป้าหมายที่ใกล้เคียงกัน

  แนวโน้มภาวะอุตสาหกรรมและการแข่งขัน

  สำหรับแนวโน้มการแข่งขันในปี 2553
  คาดการณ์ว่าการแข่งขันของธุรกิจเพลงจะยังคงเป็นไปในทิศทางเดียวกับปีที่ผ่านมา
  โดยมองว่าธุรกิจดิจิตอล
  ยังมีแนวโน้มที่จะเติบโตขึ้นจากการที่ผู้บริโภคมีแนวโน้มที่จะใช้บริการเพลงเพลงผ่านโทรศัพท์มือถือ
  (Mobile) มากขึ้น ในขณะเดียวกันสินค้าเพลงในรูปแบบ physical ก็จะค่อยๆ
  หดตัวลงตามกระแสโลก คือประมาณร้อยละ 10-15%

  กลยุทธ์ที่สำคัญในการดำเนินธุรกิจดิจิตอล คือการเพิ่มรูปแบบบริการ กิจกรรม
  และการส่งเสริมการตลาดในเชิงสร้างสรรค์ (Creative) ให้มากขึ้น โดยบริการในรูปแบบ
  Buffet Download หรือ ดาวน์โหลดแบบไม่จำกัดจำนวนเพลงยังคงเป็นบริการที่โดดเด่น
  และในปี 2553 นี้บริษัทจะ ร่วมกับผู้ให้บริการโครงข่ายโทรศัพท์รายต่างๆ ไม่ว่าจะเป็น AIS,
  DTAC, Truemove, Hutch, TOT หรือ CAT ที่จะเพิ่มสัดส่วนตลาดต่างจังหวัดให้มากขึ้น
  โดยจะเริ่มที่จุดยุทธศาสตร์หลายๆจุดพร้อมๆ กันทั่วประเทศ
  และยังคาดว่าจะสามารถนำต้นแบบโครงสร้างธุรกิจนี้ไปใช้กับผู้ให้บริการโครงข่ายโทรศัพท์ต่างประเทศได้ในเช่นกัน
  เช่น ประเทศลาว
  ทั้งนี้บริษัทได้มีการเตรียมความพร้อมในการรองรับการเปลี่ยนแปลงทางเทคโนโลยีที่เกิดขึ้นทุกขณะ
  โดยเฉพาะเครือข่าย 3G ซึ่งจะทำให้ลักษณะ Content และบริการหลากหลายมากยิ่งขึ้น
  เนื่องจากความสามารถให้การให้บริการดาวน์โหลดได้อย่างรวดเร็ว

  ในขณะที่ช่องทางรายได้จากการขายซีดี วีซีดี และดีวีดี
  นั้นจะหันไปเน้นกลุ่มลูกค้าที่ต้องการคุณภาพเสียงชั้นดี
  และเป็นผู้ที่ชื่นชอบในศิลปินอย่างแท้จริงโดยจะเน้นการออกแบบของสินค้า Physical
  ให้อยู่ในรูปแบบ การสะสมมากขึ้น

  ในส่วนธุรกิจต่างประเทศ
  บริษัทได้มีการเพิ่มช่องทางการจำหน่ายสินค้าเพลงของบริษัทไปยังต่างประเทศได้มากขึ้น อาทิ:

1.  การส่งออกสินค้าเพลงในรูปแบบซีดี วีซีดี และดีวีดีไปจำหน่ายยังต่างประเทศ เช่น
    ประเทศออสเตรเลีย เป็นต้น

2.  Digital Content บริษัทได้มีการจำหน่ายสินค้าเพลงในรูปแบบดิจิตอล ผ่าน2 ช่องทาง คือ
    ผ่านทาง iTune และ ผ่านทาง telecom operator ของต่างประเทศ เช่น
    จงหัวเทเลคอม ในประเทศไต้หวัน เป็นต้น

3.  Rights Management คือ
    การขายลิขสิทธิ์ทำนองเพลงของบริษัทเพื่อนำไปใส่เนื้อเพลงภาษาอื่นเพิ่มขึ้น
    หรือการจัดเก็บค่าลิขสิทธิ์ที่ไปใช้ในเชิงการค้าตามร้านอาหารในต่างประเทศ เป็นต้น

4.  Artist Management / Show business บริษัทได้ร่วมมือกับคู่ค้า
    และตัวแทนในประเทศต่างๆ
    ที่ได้รับการแต่งตั้งอย่างเป็นทางการจากบริษัทให้เป็นผู้ดำเนินการรับติดต่องานจ้าง
    และงานแสดงของศิลปินอย่างถูกกฏหมาย
    ซึ่งปัจจุบันได้ดำเนินการแต่งตั้งตัวแทนในประเทศสหรัฐอเมริกา และออสเตรเลียแล้ว
    และมีแผนการทำคอนเสิร์ตของศิลปินชั้นนำในประเทศเหล่านั้น เช่น “Bird in USA”
    ในเดือนพฤษภาคม 2553 เป็นต้น

  3 การจัดหาผลิตภัณฑ์หรือบริการ

  3.1 การจัดให้ได้มาซึ่งผลิตภัณฑ์เพื่อจำหน่าย

  องค์ประกอบสำคัญในการสร้างสรรค์และจัดจำหน่ายผลงานเพลงมีดังนี้

  1) เนื้อร้องและทำนอง

  บริษัทมี Producer
  บุคลากรฝ่ายผลิตเพลงที่มีความสามารถที่ทำหน้าที่ผลิตผลงานที่มีคุณภาพและมีถนัดในแนวเพลงที่หลากหลาย
  โดยมีบุคลากรที่เกี่ยวกับการสร้างสรรค์เพลงทั้งหมด มากกว่า 200 คน
  นอกจากนี้ยังมีผลงานเพลงอีกประมาณกว่า 20,000 เพลงที่เป็นลิขสิทธิ์ของบริษัท อยู่ใน Music
  Library
  ซึ่งเป็นผลงานเพลงที่มีคุณภาพสามารถนำมาผลิตและสร้างสรรค์เป็นผลงานใหม่ในรูปแบบต่างๆได้

  2) ศิลปิน

  มีศิลปินมากมายทั้งชาย หญิงและกลุ่มศิลปิน ณ สิ้นปี 2552 บริษัทมีศิลปินในสังกัดมากกว่า 300 คน

  3) สตูดิโอ

  มีห้องอัดเสียง และห้องตัดต่อ บริหารโดยบริษัท จีเอ็มเอ็ม สตูดิโอ จำกัด
  ซึ่งเน้นการควบคุมคุณภาพการผลิตทั้งมาสเตอร์เพลงและรายการโทรทัศน์ต่างๆ

  4) โรงงาน คลัง และศูนย์กระจายสินค้า

  กลุ่มบริษัทมีโรงงาน คลังสินค้าและศูนย์กระจายสินค้าบันเทิง (Distribution Center)
  เป็นของตัวเอง และสามารถทำให้บริษัทควบคุมการผลิต การกระจายสินค้า
  และการบริหารสต๊อกได้เองอย่างมีประสิทธิภาพ

  5) ระบบการจัดเก็บข้อมูลในรูปแบบดิจิตอล (Digital Library)

  บริษัทมีความพร้อมในการให้บริการทั้งในเรื่องของระบบ และขนาดการจัดเก็บข้อมูลในแบบ
  Digital library ที่สามารถรองรับการจัดเก็บ Content ประเภทต่างๆ ใน format ต่างๆ
  เพื่อให้รองรับการให้บริการลูกค้าที่ใช้โทรศัพท์เคลื่อนที่ที่ต่างรุ่น ต่างยี่ห้อ โดยบริษัทมีทีมงาน
  Digital Content Production ที่เชี่ยวชาญการบริหาร และบริการด้านนี้
  ทั้งนี้บริษัทรับบริหารเพลงของค่ายพันธมิตรอื่นๆ ที่ให้ความไว้วางใจให้เป็นผู้จัดการให้บริการ
  Content ไปถึงเครือข่ายลูกค้าของบริษัทอื่นด้วย

  3.2 จำนวนผู้จำหน่ายวัตถุดิบ

  วัตถุดิบที่ใช้ในการผลิต เทป ซีดี และ วีซีดี ได้แก่ เม็ดพลาสติก สี และ แลคเคอร์ เป็นต้น
  ซึ่งส่วนใหญ่เป็นวัตถุดิบที่จัดหาได้ภายในประเทศและมีปริมาณการใช้ในแต่ละปีใกล้เคียงกัน
  โดยกลุ่มบริษัทมีความสัมพันธ์อันดีระหว่างผู้จำหน่ายวัตถุดิบ จึงทำให้ไม่มีปัญหาในการจัดหาวัตถุดิบ
  ทั้งนี้การบริหารวัตถุดิบจะสอดคล้องกับคำสั่งการผลิตเป็นสำคัญ
  ในกรณีที่ความต้องการของปริมาณสินค้าเป็นจำนวนมากหรือเครื่องจักรที่ใช้ในการผลิตเกิดชำรุดหรืออยู่ระหว่างแก้ไข
  กลุ่มบริษัทจะว่าจ้างผู้ผลิตรายอื่นทดแทน
  ภายใต้สัญญารักษาความลับที่รัดกุมเพื่อป้องกันการลักลอบทำซ้ำ

  3.3 ผลกระทบต่อสิ่งแวดล้อม

  - ไม่มี –

  4 งานที่ยังไม่ได้ส่งมอบ

-ไม่มี –

ธุรกิจสื่อ

  ภาพรวมของการใช้งบโฆษณาผ่านสื่อทุกประเภทในปี 2552 เทียบกับปี 2551
  ปรับตัวเพิ่มขึ้นเล็กน้อยจาก 89,488 ล้านบาท เป็น 90,217 ล้านบาท หรือเพิ่มขึ้นร้อยละ 0.81
  ส่วนหนึ่งมีสาเหตุมาจากอุตสาหกรรมสื่อโฆษณาในปี 2552 มีการฟื้นตัวในช่วงครึ่งปีหลัง
  จากครึ่งปีแรกที่มีอัตราการลดลง 5%
  เนื่องจากลูกค้ามีการชะลอการใช้งบประมาณและการเปิดแคมเปญการตลาด 
  หลังจากภาพรวมเศรษฐกิจเริ่มมีสัญญาณการฟื้นตัวและไม่มีความรุนแรงทางการเมือง 
  พบว่าลูกค้าเริ่มกลับมาใช้งบสื่อสารการตลาดและโฆษณาในช่วงครึ่งปีหลังอีกครั้ง นอกจากนี้
  สื่อสมัยใหม่มีการขยายตัวเพิ่มขึ้นอย่างต่อเนื่อง โดยสื่ออินเทอร์เน็ตเติบโตสูงสุดในอัตรา 51%
  ส่วนสื่อทีวี ยังเป็นสื่อหลักของอุตสาหกรรมที่มีอัตราการเติบโต 4%
  และยังเป็นสื่อที่ลูกค้ามีความต้องการใช้สูง
  หลังจากมีความเชื่อมั่นในภาพเศรษฐกิจฟื้นตัว  ส่วนสื่อวิทยุและหนังสือพิมพ์
  ตัวเลขการใช้งบโฆษณาลดลงอย่างมาก อยู่ที่ระดับ 11% และ 13% ตามลำดับ
  ตัวเลขการใช้งบโฆษณาผ่านสื่อประเภทต่างๆ ณ วันที่ 31 ธันวาคม 2552 พบว่า
  สื่อโทรทัศน์ยังคงเป็นสื่อที่ได้รับความนิยมสูงสุด มีส่วนแบ่งการตลาดอยู่ประมาณร้อยละ 58.68
  รองลงมาเป็นสื่อหนังสือพิมพ์ร้อยละ 15.68 สื่อวิทยุร้อยละ 6.83 สื่อนิตยสารร้อยละ 5.79
  สื่อโรงภาพยนตร์ร้อยละ 5.48 สื่อกลางแจ้งและสื่ออื่นๆ ร้อยละ 7.54 (ที่มา: บริษัท นีลเส็น
  มีเดีย รีเสิร์ช (ประเทศไทย) จำกัด)

สัดส่วนค่าใช้จ่ายโฆษณาในสื่อต่างๆ ในปี 2552

มูลค่าค่าใช้จ่ายโฆษณาทุกสื่อในปี 2552 เท่ากับ 90,217 ล้านบาท

 []

 

มูลค่าค่าใช้จ่ายโฆษณาในสื่อต่างๆ (ล้านบาท)

  []

  ทั้งนี้ การประกอบธุรกิจของกลุ่มบริษัทแบ่งออกเป็น 5 ธุรกิจ ตามประเภทของสื่อ ได้แก่
  ธุรกิจวิทยุ ธุรกิจโทรทัศน์ ธุรกิจทีวีดาวเทียม ธุรกิจสิ่งพิมพ์
  และธุรกิจสร้างสรรค์และบริหารงานกิจกรรม โดยมีรายละเอียดดังนี้

ธุรกิจวิทยุ

1. ลักษณะผลิตภัณฑ์หรือบริการ

  ผลิตภัณฑ์หลักของธุรกิจวิทยุ คือ การผลิตรายการวิทยุเพื่อออกอากาศผ่านสถานีวิทยุกระจายเสียง
  โดยการเข้าร่วมประมูลเวลาจัดรายการวิทยุในระบบเอฟเอ็มจากสถานีวิทยุต่างๆ
  เพื่อนำมาประกอบธุรกิจในเชิงพาณิชย์ โดยในปี 2552
  กลุ่มบริษัทมีรายการวิทยุของกลุ่มบริษัททั้งสิ้น 4 รายการ โดยแยกได้ดังนี้

  รายการที่ดำเนินการอยู่ ณ. 31 ธันวาคม 2552

+-----------+--------------+----------------+----------------+--------+
|   สถานีวิทยุ |   วัน /       |   ลักษณะรายการ  |   กลุ่มเป้าหมาย   |        |
|           |   เ          |                |                | สัมปทาน |
|           | วลาออกอากาศ/ |                |                |        |
|           |   รัศมีครอบคลุม |                |                |        |
+===========+==============+================+================+========+
|   F.M.    |   ทุกวันตลอด   | รายการ         |   กลุ่มคนทำงาน   |        |
|   106.5   |   24 ชั่วโมง / | วิทยุเพื่อสิ่งแวดล้อม | ทั้งชายและหญิงอายุ | คณะกรร |
|   MHz.    |              | รายการแรก      |   30 ปีขึ้นไป     | มการกิจ |
|           |   กรุงเทพฯ    | และรายการเ     |   ที่มีฐานะม      | การโทร |
|   Green   |   ปริมณฑล     | ดียวในประเทศไทย | ั่นคงและกำลังซื้อสูง | คมนาคม |
|   Wave    |   เพชรบุรี     | ที่เปิดเพลงในสไตล์ | เป็นคนที่มีมุมมองทัน | แห่งชาติ |
|           |              | Easy Listening | สมัยเชิงสร้างสรรค์ |        |
|   []      |  ประจวบคีรีขันธ์ | ที่เพราะที่สุด      |   มีความคิด ใส่ใจ |        |
|           |              | หลากหลายที่สุด    |                |        |
|           |              | จากทุกยุคทุกสมัย   |  ห่วงใยสิ่งแวดล้อม |        |
|           |              | และได          |                |        |
|           |              | ้รับความนิยมเป็นอัน |  และเรื่องรอบๆตัว |        |
|           |              | ดับหนึ่งยาวนานที่สุด |                |        |
+-----------+--------------+----------------+----------------+--------+
|   F.M.    |   ทุกวัน ตลอด  | คลื่นบันเทิงอันดับ 1 |                |   สถ   |
|   94.0    |   24 ชม.     | คลื่นแรก         | วัยรุ่นและคนทำงาน | านีวิทยุก |
|   MHz.    |              | และคลื่นเ        |   ทุกเพศ        | องทัพบก |
|           |   กรุงเทพฯ    | ดียวในประเทศไทย |   อายุระหว่าง    |        |
|   EFM     |   ปริมณฑล     | ที่เป็น Talk of   |   18-35 ปี ที่    |        |
|           |   อ่างทอง     | The Town       |                |        |
|   []      |   กาญจนบุรี    | อย่างแท้จริง      | ชื่นชอบความทันสมัย |        |
|           |              | กับข่าวในวงก     |   แ            |        |
|           |   ชลบุรี       | ารบันเทิงที่เร็วกว่า | ละติดตามข่าวคราว |        |
|           |   (บางส่วน)   | ลึกกว่า          |   ความเคลื่อนไหว |        |
|           |   และราชบุรี   |                |   (Trend)      |        |
|           |              |                |   ใน           |        |
|           |              |                | แวดวงบันเทิงต่างๆ |        |
+-----------+--------------+----------------+----------------+--------+
|   F.M.    |   ทุกวัน ตลอด  | รายการวิท       | ว              | ส      |
|   91.5    |   24 ชั่วโมง / | ยุยอดนิยมของวัยรุ่น | ัยรุ่นทั้งชายและหญิง | ถานีวิทยุ |
|   MHz.    |              | และคนรุ่นให      | อายุระหว่าง 15   | ยา     |
|           |   กรุงเทพฯ    | ม่ที่ชอบความทันสมัย | -25 ปี          | นเกราะ |
|   Hot FM  |   ปริมณฑล     | แปลกใหม่        |                |        |
|   [1]     |   อยุธยา      | สนุกสนาน ไม่จำเจ |                |        |
|           |   สระบุรี ชลบุรี |                |                |        |
|   []      |              |                |                |        |
+-----------+--------------+----------------+----------------+--------+
|   F.M.    |   ทุกวัน ตลอด  | รายการวิท       |   กลุ่มหนุ่มสาวออฟ |   ส    |
|   89.0    |   24 ชั่วโมง / | ยุที่เปิดเพลงเพราะ | ฟิศคนทำงานรุ่นใหม่ | ถานีวิทยุ |
|   MHz.    |              | ฟังสบายในสไตล์   |   ทันสมัย        |   ยา   |
|           |   กรุงเทพฯ    | Chill          |   ทั้งชายและหญิง  | นเกราะ |
|   Chill   |   ปริมณฑล     | Listening      |   อายุระหว่าง 25 |        |
|   FM [2]  |              | เพลงสบาย มีสไตล์ |   ปี ถึง 34 ปี    |        |
|           |   ชลบุรี       | ที่เป็น Trend ใหม่ |   มีร           |        |
|   []      |              | ทันสมัย          | สนิยมการฟังเพลงที่ |        |
|           |              | ไม่เ            |   Trendy       |        |
|           |              | หมือนรายการเพลง |   ไม่เหมือนใคร   |        |
|           |              | Easy Listening |                |        |
|           |              | ทั่วไป           |                |        |
|           |              | ที่เปิดเพลงซ้ำๆ    |                |        |
|           |              | เหมือนๆกัน       |                |        |
+-----------+--------------+----------------+----------------+--------+

2. การตลาดและภาวะการแข่งขัน

2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพและมีรูปแบบการจัดรายการที่โดดเด่น

    เนื่องจากธุรกิจวิทยุในปัจจุบันมีการแข่งขันค่อนข้างสูง
    การเลือกซื้อโฆษณาของลูกค้าจะพิจารณาจากรายการวิทยุที่ได้รับความนิยมและมีคุณภาพเป็นสำคัญ
    ดังนั้นกลุ่มธุรกิจวิทยุจึงได้ตระหนักและให้ความสำคัญในการผลิตผลงานที่มีคุณภาพ
    โดยการกำหนดรูปแบบรายการที่ชัดเจน
    การปรับปรุงรายการอย่างต่อเนื่องไม่ว่าจะเป็นในด้านเนื้อหาสาระและความบันเทิง
    การนำเสนอรูปแบบรายการที่แปลกใหม่
    การกำหนดกลุ่มเป้าหมายของผู้ฟังที่ชัดเจนและครอบคลุมทุกกลุ่มเป้าหมาย
    รวมทั้งการปรับปรุงและพัฒนาเทคโนโลยีให้ล้ำหน้าทันสมัยอยู่เสมอ
    เพื่อให้รายการมีคุณภาพและเป็นที่นิยมในกลุ่มผู้ฟังให้มากที่สุด

-   ทีมงานและบุคลากรที่มีประสิทธิภาพ

    ทีมงานและบุคลากรสำหรับกลุ่มธุรกิจวิทยุของบริษัทฯ
    เป็นมืออาชีพที่มีประสบการณ์ในวงการวิทยุอย่างต่อเนื่องและยาวนาน
    มีผลงานและภาพพจน์ที่ดีเสมอมา โดยเฉพาะนักจัดรายการที่มีความสามารถในการตอบโต้
    (Interact) ต่อผู้ฟัง ซึ่งเป็นส่วนสำคัญหนึ่งในการติดตามรับฟังของผู้ฟังตลอดเวลา
    และความสามารถในการจัดรายการที่ทันสมัย
    โดยรายการวิทยุทุกคลื่นของกลุ่มบริษัทได้รับความนิยมติดอันดับต้นๆ
    ของการจัดอันดับสถานีวิทยุที่มีผู้ฟังมากที่สุดของทุกการสำรวจมาโดยตลอด

-   มีนโยบายด้านการตลาดที่ยืดหยุ่นและสร้างสรรค์

    ด้านราคา

    กลุ่มธุรกิจวิทยุได้ใช้กลยุทธ์ทางการตลาดในด้านราคาแบบเหมารวม (Package) โดยมี
    package ในราคาที่คุ้มค่าให้ลูกค้าเลือกได้ เพื่อให้สอดคล้องตามงบประมาณของลูกค้า
    นอกจากนี้กลุ่มธุรกิจวิทยุยังมีการให้ส่วนลดสำหรับลูกค้าที่มีการเซ็นสัญญาในระยะยาว
    เพื่อความต่อเนื่องในการบริหารงบประมาณของลูกค้า

    ด้านการให้บริการกับลูกค้า

    กลุ่มธุรกิจวิทยุได้ให้ความสำคัญกับการให้บริการที่ดีเลิศแก่ลูกค้าของกลุ่มบริษัท
    โดยมีการจัดอบรมให้แก่พนักงานของกลุ่มบริษัทอย่างต่อเนื่อง
    เพื่อให้พนักงานมีความรู้ความเข้าใจในงานด้านสื่อ
    โดยเฉพาะงานด้านวิทยุและพร้อมที่จะให้บริการกับลูกค้าในทุกรูปแบบไม่ว่าจะเป็นก่อนการขาย
    (ช่วยลูกค้าเลือกสินค้าให้เหมาะกับ Concept คลื่น) ระหว่างการขาย
    (ติดตามผลระหว่างออกอากาศให้กับลูกค้า) หรือหลังการขาย
    (สรุปและประเมินผลตอบรับที่ได้จากกลุ่มเป้าหมายให้กับลูกค้า)

    ด้านกิจกรรมส่งเสริมการขาย

    กลุ่มธุรกิจวิทยุจะมุ่งเน้นการทำกิจกรรมร่วมกันระหว่างทางรายการและผู้ฟัง
    มีการจัดกิจกรรมนอกสถานที่ในหลายรูปแบบ
    ไม่ว่าจะเป็นการท่องเที่ยวทั้งในประเทศและต่างประเทศ
    การจัดคอนเสิร์ตและการประกวดแข่งขันในรูปแบบต่างๆ เป็นต้น
    ทั้งนี้เพื่อตอบสนองความต้องการของลูกค้าของกลุ่มวิทยุ ซึ่งมีทั้ง 2 กลุ่ม
    คือกลุ่มผู้ฟังและกลุ่มผู้ซื้อสื่อโฆษณา

-   NEW MEDIA

  ธุรกิจความบันเทิงที่หลากหลายบน Internet ในรูปแบบ Multimedia Contents ทั้งภาพ
  เสียง เต็มรูปแบบ โดยที่ผู้ชมสามารถอัพเดทความบันเทิงต่างๆทั้งหมดของเอไทม์มีเดีย ซึ่งมีทั้ง
  Live Radio ฟัง 4 คลื่นวิทยุแบบสด ผ่าน Internet และยังสามารถมองเห็นดีเจบนกล้อง
  Webcam ได้ตลอดเวลา รวมทั้ง Communities ที่มีทั้ง Web board
  สำหรับให้คนมาตั้งกระทู้โพสถาม หรือพูดคุยเรื่องราวที่เกี่ยวกับเอไทม์มีเดียและ Live Chat
  การสนทนาแบบ Online ได้อย่างง่ายดายและรวดเร็วทั้งยังมี Content อีกมากมายจาก 7
  เว็บไซต์ของเอไทม์มีเดีย ซึ่งประกอบด้วย

www.atimemedia.com : สถานีความสุข...ทุกอารมณ์คนรักเพลง

www.chill89.fm : คลื่นเพลงสบาย...แบบมีสไตล์

www.hot915.fm : เพลงใหม่ร้อนๆที่คุณจะได้ฟังที่นี่...ทุกวัน

www.efm.fm : คลื่นบันเทิงอันดับ 1 คลื่นแรกและคลื่นเดียวของประเทศไทย

www.greenwave.fm : เพลงดีๆกับความรู้สึกดีๆ

www.green-channel.com : สถานีเพลงเพราะ 24 ชั่วโมง ที่ออกอากาศสดทุกวัน

www.atimetraveller.com : เที่ยวในแบบที่คุณอยากจะเที่ยวเช็คตารางท่องเที่ยวใน
แบบที่คุณต้องการได้ตลอดเวลา

  ในปี 2553 กลุ่มวิทยุเตรียมสร้างสังคมออนไลน์หรือ Social Network
  ขึ้นเพื่อรวบรวมคนที่ชื่นชอบและรักในเสียงเพลงให้มารวมเป็นหนึ่งเดียวในครอบครัวเอไทม์
  รวมถึงให้ผู้ฟังและดีเจได้ใกล้ชิดกันมากขึ้น โดยที่ผู้ฟังจะสามารถพูดคุย พิมพ์ข้อความ Comment
  ถึงดีเจคนโปรดได้ง่ายๆ
  และยังจะรู้ถึงความเคลื่อนไหวอัพเดทเรื่องราวของดีเจได้สะดวกมากยิ่งขึ้น
  รวมทั้งในส่วนของผู้ฟังก็จะมีพื้นที่ส่วนตัวเพื่อให้เพื่อนๆมาทักทาย Comment พูดคุยได้เช่นกัน

กลุ่มลูกค้าเป้าหมาย

  รายได้ของธุรกิจวิทยุมาจากการขายโฆษณาเป็นส่วนใหญ่ และลักษณะลูกค้าของธุรกิจสื่อวิทยุ
  สามารถจำแนกได้ 2 ประเภท ดังนี้

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเวลาโฆษณาจากผู้ผลิตรายการ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer) เป็นกลุ่มลูกค้าผู้ประกอบการในธุรกิจต่างๆ
    ที่ซื้อเวลาโฆษณาจากผู้ผลิตรายการโดยตรง

  การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อวิทยุจะเป็นลักษณะของการผ่านบริษัทโฆษณาประมาณร้อยละ
  59 ของยอดขาย และขายตรงให้กับลูกค้าประมาณร้อยละ 41 ของยอดขาย

สัดส่วนการขายให้แก่ลูกค้ารายใหญ่ 10 รายแรกต่อรายได้ในช่วง 3 ปีที่ผ่านมา

  หน่วย : ร้อยละ

  -------------------------------- ------------- ------------- ------------
                                   2550          2551          2552

  รายได้รวมกันของลูกค้า 10 รายแรก      46.60         43.08         42.60
  -------------------------------- ------------- ------------- ------------

  ในระยะ 3
  ปีที่ผ่านมากลุ่มธุรกิจสื่อวิทยุไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 32%
  ของรายได้รวมของปีนั้นๆ

  2.2 สภาพการแข่งขัน / แนวโน้มภาวะอุตสาหกรรมและการแข่งขัน

  ปัจจุบันมีสถานีวิทยุทั่วประเทศทั้งหมด 524 สถานี โดยกระจายเสียงในกรุงเทพมหานคร จำนวน
  78 สถานี แบ่งเป็นสถานีที่จัดรายการวิทยุภาค FM 40 สถานี
  (แหล่งข้อมูลจากสำนักงานคณะกรรมการกิจการโทรคมนาคมแห่งชาติ)
  โดยเจ้าของสถานีวิทยุจะเป็นหน่วยงานของรัฐบาลทั้งหมด
  ดังนั้นผู้ประกอบการจะต้องทำสัญญาเช่าเวลาจากทางเจ้าของสถานีเพื่อจัดรายการ
  ซึ่งเจ้าของสถานีจะให้เช่าเวลาโดยพิจารณาจากอัตราผลตอบแทนที่จ่ายให้กับสถานี
  รูปแบบของรายการที่จะนำเสนอ และฐานะทางการเงินของผู้ผลิตรายการ
  โดยในปัจจุบันจะให้เช่าเวลาเพื่อจัดรายการได้ทั้งวันต่างกับในอดีตที่ให้เช่าเวลาเป็นช่วงๆ
  การเช่าเวลาทั้งวันตามที่เป็นในปัจจุบันส่งผลให้ผู้ฟังไม่สับสนในรูปแบบของรายการ
  และทำให้ผู้ผลิตรายการสามารถที่จะนำเสนอรูปแบบของรายการที่ต่อเนื่องกว่า
  และก่อให้เกิดรายได้จากการโฆษณาที่แน่นอนและมั่นคงขึ้น
  ในการผลิตรายการวิทยุผู้ผลิตรายการต้องมีความพร้อมในด้านเงินทุน ประสบการณ์
  และความชำนาญพร้อมทั้งมีบุคลากรที่มีความสามารถอย่างเพียงพอ
  การแข่งขันระหว่างผู้ผลิตรายการวิทยุจะเน้นการแข่งขันในด้านลักษณะของรายการ
  รูปแบบของรายการที่ชัดเจน คุณภาพของรายการ การรักษากลุ่มผู้ฟังเดิม
  พร้อมกับการสร้างกลุ่มผู้ฟังใหม่ๆ และพยายามแบ่งกลุ่มผู้ฟังให้ชัดเจน
  เพื่อให้รายการเป็นที่ต้องการของลูกค้าในการโฆษณา อย่างไรก็ตาม
  รายการใดที่ได้รับความนิยมและมีกลุ่มผู้ฟังของตนเองจะมีผู้ผลิตรายการรายอื่นเข้ามาแข่งขันเพื่อแย่งชิงส่วนแบ่งตลาด
  ทั้งนี้ลูกค้าที่เป็นบริษัทโฆษณาจะเลือกซื้อโฆษณาโดยพิจารณาจากรายการที่มีคุณภาพและได้รับความนิยมสูง

  ในปี 2552 การแข่งขันในธุรกิจวิทยุยังคงรุนแรงเช่นเดียวกับในปี 2551
  โดยเป็นเรื่องของ00การแข่งขันกันแย่งชิงส่วนแบ่งตลาด แย่งชิงกลุ่มผู้ฟัง
  และการแย่งชิงงบโฆษณาจากกลุ่มลูกค้าผู้ซื้อสื่อ
  เนื่องจากพฤติกรรมการซื้อสื่อของลูกค้าได้เปลี่ยนแปลงไป
  จากเดิมที่เคยซื้อสื่อโฆษณาระยะยาวก็เปลี่ยนมาเป็นซื้อในระยะสั้น คือ
  จากการเซ็นสัญญายาวทั้งปีก็ลดลงเหลือ 6 เดือน 3 เดือน หรือซื้อเพียงไตรมาสละ 1 เดือน
  หรือซื้อแบบเดือนต่อเดือน
  ผู้ประกอบการจึงต้องใช้กลยุทธ์ทางการตลาดทุกรูปแบบเพื่อดึงดูดกลุ่มลูกค้าและกลุ่มคนฟังให้ได้มากที่สุด
  ส่วนในเรื่องการเปลี่ยนแปลงคลื่นย้ายคลื่นนั้นมีให้เห็นน้อยกว่าปีที่ผ่านๆมา
  แต่ก็ยังมีการเปิดตัวคลื่นวิทยุใหม่ของผู้ประกอบการรายใหม่ 1 คลื่นในช่วงต้นปีที่ผ่านมา
  และในขณะเดียวกันก็มีการปิดตัวคลื่นวิทยุของผู้ประกอบการรายเก่าไป 1
  คลื่นในช่วงปลายปีเช่นกัน

คู่แข่งของบริษัทฯ

รายการวิทยุที่มีกลุ่มเป้าหมายใกล้เคียงกับรายการของกลุ่มบริษัท มีดังนี้

+-------------------------------+------------+------------------------+
|   กลุ่มเป้าหมาย                  |   รา       |   รายการวิทยุของคู่แข่ง     |
|                               | ยการวิทยุของ |                        |
|                               |            |                        |
|                               |   กลุ่มบริษัท  |                        |
+===============================+============+========================+
|   กลุ่มคนทำงานทั้งชายและหญิงอายุ 35 |   F.M.     |   F.M. 93.0 MHz. Cool  |
|   ปีขึ้นไป                       |   106.5    |   Fahrenheit           |
|                               |   MHz.     |                        |
|                               |            |   F.M. 103.5 MHz. FM   |
|                               |   Green    |   ONE                  |
|                               |   Wave     |                        |
+-------------------------------+------------+------------------------+
|   วัยรุ่นและคนทำงานอายุระหว่าง     |   F.M.     |   F.M. 93.0 MHz. Cool  |
|   18-30 ปีที่ชื่นชอบความทันสมัย      |   94.0     |   Fahrenheit           |
|   และติดตามข่าวคราวความเคลื่อนไหว |   MHz.     |                        |
|   (Trend) ในแวดวง             |            |   F.M. 95.5 MHz.       |
|                               |   EFM      |   Virgin Hitz          |
|   บันเทิงต่างๆ                   |            |                        |
|                               |            |   F.M. 97.5 MHz. SEED  |
+-------------------------------+------------+------------------------+
| วัยรุ่นทั้งชายและหญิง อายุระหว่าง 15  |   F.M.     |   F.M. 103.0 MHz. FM   |
| ปี ถึง 24 ปี                     |   91.5     |   Max [3]              |
|                               |   MHz.     |                        |
|                               |            |   F.M. 97.5 MHz. SEED  |
|                               |   Hot FM   |   FM                   |
|                               |            |                        |
|                               |            |   F.M. 95.5 MHz.       |
|                               |            |   Virgin Hitz          |
+-------------------------------+------------+------------------------+
|   กลุ่มคนทำงานทั้งชายและหญิง       |   F.M.     |   F.M. 103.5 MHz. FM   |
|   อายุระหว่าง 25 ปี ถึง 34 ปี      |   89.0     |   ONE                  |
|                               |   MHz.     |                        |
|                               |            |   F.M. 93.0 MHz. Cool  |
|                               |   Chill FM |   Fahrenheit           |
+-------------------------------+------------+------------------------+

  ส่วนแบ่งการตลาด

  ในการคำนวณมูลค่าโดยรวมของธุรกิจสื่อโฆษณาทางวิทยุ
  จะเป็นการคำนวณจากนาทีโฆษณาในแต่ละช่วงคูณด้วยอัตราค่าโฆษณาในช่วงนั้นๆ
  หากแต่การนำอัตราค่าโฆษณามาใช้ในการคำนวณนั้นเป็นมูลค่าที่ไม่ได้มีการปรับลดราคาขาย
  ส่งผลให้มูลค่าตลาดที่ได้มานั้นสูงเกินจริง
  ในขณะที่ความเป็นจริงในปัจจุบันการลดราคาหรือให้ส่วนลดเพื่อจูงใจให้กลุ่มผู้ประกอบการใช้บริการ
  เป็นกลยุทธ์ที่สำคัญในการวางแผนการขายของผู้ประกอบการธุรกิจสื่อ
  แต่กระนั้นก็ตามวิธีการคำนวณก่อนหักส่วนลดเป็นข้อมูลทางการในปัจจุบันที่สามารถนำมาเปรียบเทียบส่วนแบ่งการตลาดได้
  โดยจากผลการศึกษาของบริษัท นีลเส็น มีเดีย รีเสิร์ช (ประเทศไทย) จำกัด (Nielsen
  Media Research (Thailand) Ltd.) ณ วันที่ 31 ธันวาคม 2552
  สามารถคิดเป็นสัดส่วนการครองส่วนแบ่งการตลาดสำหรับสื่อวิทยุของกลุ่มบริษัทได้ประมาณร้อยละ
  10.5 ของมูลค่าโฆษณาของสื่อวิทยุทั่วประเทศ

ตลาดโฆษณาของสื่อวิทยุ

  จากการศึกษาของบริษัท นีลเส็น มีเดีย รีเสิร์ช (ประเทศไทย) จำกัด
  ภาพรวมของการใช้งบโฆษณาผ่านสื่อทุกประเภทในปี 2551 เทียบกับปี 2552
  ปรับตัวเพิ่มขึ้นเล็กน้อยจาก 89,488 ล้านบาท เป็น 90,217 ล้านบาท หรือเพิ่มขึ้นร้อยละ 0.81
  ในขณะที่การโฆษณาประชาสัมพันธ์ผ่านสื่อวิทยุหดตัวลงเมื่อเทียบกับปี 2551
  และมีแนวโน้มลดลงอย่างต่อเนื่อง ทั้งด้านมูลค่าการโฆษณาและสัดส่วนการโฆษณา
  เนื่องจากเจ้าของสินค้าตัดลดงบโฆษณา
  หรืองดการเป็นผู้สนับสนุนกิจกรรมในรายการวิทยุในช่วงที่สภาพเศรษฐกิจชะลอตัว
  รวมทั้งเจ้าของสินค้ามีแนวโน้มที่จะโฆษณาประชาสัมพันธ์ผ่านสื่อดิจิตอลแทนสื่อวิทยุ
  เพราะมีราคาถูกกว่าและเป็นสื่อที่ได้รับความนิยมเพิ่มขึ้นอย่างต่อเนื่อง
  แต่สื่อวิทยุก็ยังคงถือเป็นสื่อหลักของคนกรุงเทพฯ ที่มีประสิทธิภาพ
  สามารถเข้าถึงกลุ่มเป้าหมายได้อย่างทั่วถึง และมีราคาไม่สูงจนเกินไปเมื่อเทียบกับสื่ออื่นๆ
  ในปีนี้สื่อวิทยุยังคงเป็นสื่อที่มีความนิยมเป็นอันดับ 3 รองจากสื่อโทรทัศน์และหนังสือพิมพ์ โดยที่
  บริษัท นีลเส็น มีเดีย รีเสิร์ช (ประเทศไทย) จำกัด
  ได้ทำการศึกษาและเปรียบเทียบตัวเลขการใช้งบโฆษณาผ่านสื่อประเภทต่างๆ ณ วันที่ 31
  ธันวาคม 2552 พบว่างบโฆษณาของสื่อวิทยุ มีส่วนแบ่งการตลาดอยู่ประมาณร้อยละ 6.83
  โดยลดลงจาก 6,933 ล้านบาทเหลือ 6,165 ล้านบาท หรือลดลงร้อยละ 11.1

มูลค่าค่าใช้จ่ายโฆษณาในสื่อวิทยุ (ล้านบาท) 

 [] ที่มา: บริษัท นีลเส็น มีเดีย รีเสิร์ช (ประเทศไทย) จำกัด

  จากข้อมูลข้างต้น จะเห็นได้ว่าธุรกิจวิทยุมีการขยายตัวเพิ่มขึ้นอย่างต่อเนื่อง ตั้งแต่ปี 2544
  จนถึงปี 2547 และชะลอตัวลงในปี 2548 แล้วมาขยายตัวเพิ่มขึ้นเล็กน้อยในปี 2549
  และกลับมาชะลอตัวลงในปี 2550 และกลับมาขยายตัวเพิ่มขึ้นในปี 2551
  แล้วกลับมาชะลอตัวลงอีกครั้งในปีนี้
  อย่างไรก็ตามการผลิตสร้างสรรค์ผลงานและการผลิตรายการยังคงต้องมุ่งเน้นการตอบสนองความต้องการของลูกค้ามากขึ้น
  เนื่องจากงบประมาณของลูกค้าในการโฆษณาที่มีอยู่อย่างจำกัดทำให้ต้องแข่งขันกันด้วยฝีมือ
  การสร้างสรรค์ผลงานที่เน้นคุณภาพมากขึ้น
  และที่สำคัญต้องสร้างความพึงพอใจและความคุ้มค่าให้กับลูกค้ามากที่สุด
  ในส่วนธุรกิจของบริษัทฯซึ่งถือเป็นผู้ประกอบการที่ผลิตรายการผ่านสื่อนั้น
  ต้องมุ่งเน้นผลิตผลงานที่มีคุณภาพเช่นกันเพราะอำนาจการซื้อเป็นของลูกค้า
  ซึ่งพฤติกรรมการเลือกซื้อของลูกค้านั้น จะเลือกเฉพาะรายการที่ติดอันดับยอดนิยมเป็นอันดับต้นๆ
  และเลือกซื้อรายการที่ให้ความคุ้มค่าจากการโฆษณาและประชาสัมพันธ์มากที่สุด
  จากปัจจัยดังกล่าวทำให้การเข้าสู่ธุรกิจสื่อของผู้ประกอบการรายใหม่
  และการที่จะให้ผู้ประกอบการรายใหม่คงอยู่ในธุรกิจนี้ได้ยาวนานเป็นสิ่งที่กระทำได้ยากในปัจจุบัน

  แนวโน้มภาวะอุตสาหกรรมและการแข่งขัน

  การแข่งขันของธุรกิจสื่อวิทยุในอนาคตยังคงมีแนวโน้มที่จะรุนแรงไม่ต่างจากปีที่ผ่านๆมา
  แต่เปลี่ยนประเด็นหลักจากเดิมที่เป็นเรื่องของการแย่งชิงสัมปทานคลื่นในช่วงปลายปีที่เป็นช่วงของการต่ออายุสัมปทาน
  มาเป็นเรื่องของการแข่งขันแย่งชิงส่วนแบ่งตลาด
  เนื่องมาจากปัญหาเศรษฐกิจถดถอยทั้งภายในประเทศและทั่ว0โลก
  ทำให้เจ้าของสินค้าต่างๆต้องประหยัดค่าใช้จ่าย ด้วยการปรับลดงบโฆษณาลง
  และเลือกใช้สื่อโฆษณาที่สามารถเข้าถึงผู้บริโภคกลุ่มเป้าหมายมากที่สุด
  ทำให้ผู้ประกอบการใช้กลยุทธ์ทางการตลาดทุกรูปแบบในการสร้างแบรนด์ของแต่ละสถานีให้แข็งแกร่ง
  และต้องพยายามรักษาฐานผู้ฟังเดิม และขยายฐานผู้ฟังให้เพิ่มขึ้น
  และเน้นจัดกิจกรรมส่งเสริมการตลาดที่น่าสนใจ เพื่อเข้าถึงกลุ่มผู้ฟังเป้าหมาย
  และตอบสนองความต้องการของลูกค้าให้ได้มากที่สุด
  ซึ่งจะช่วยให้เจ้าของสินค้าหันมาซื้อช่วงเวลาโฆษณาในคลื่นวิทยุมากขึ้น
  นอกจากนี้ผู้ประกอบการวิทยุจะต้องพัฒนาและควบคุมการทำงานให้มีประสิทธิภาพมากขึ้น
  และต้องมีความคล่องตัวในการปรับใช้กลยุทธ์ต่างๆ เพื่อรับมือกับสถานการณ์ต่างๆที่เกิดขึ้น
  จึงจะสามารถครองส่วนแบ่งตลาดได้อย่างมั่นคง

  3 การจัดหาผลิตภัณฑ์หรือบริการ

3.1 การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญในการผลิตรายการวิทยุคือ

    1) ผู้ดำเนินรายการหรือผู้เปิดเพลง (Disc Jockey) และบุคลากร

    ผู้ดำเนินรายการและบุคลากรของบริษัทฯ ส่วนใหญ่เป็นพนักงานประจำของบริษัทฯ
    ซึ่งได้รับค่าตอบแทนเป็นเงินเดือน และค่าจ้างรายชั่วโมง ณ วันที่ 31 ธันวาคม 2552 บริษัทฯ
    และบริษัทย่อยในกลุ่มธุรกิจวิทยุ มีผู้ดำเนินรายการ 46คน บุคลากรฝ่ายการผลิต 47 คน
    ผู้ดำเนินรายการ และบุคลากรของบริษัทฯ ส่วนใหญ่จะอยู่กับบริษัทฯ มาเป็นระยะเวลานาน
    และกลุ่มบริษัทได้ให้ความสำคัญของการอบรมและพัฒนาบุคลากรเป็นอย่างมาก

    2) Studio Network ซึ่งประกอบด้วย ห้องจัดรายการ 8 ห้อง (ที่จีเอ็มเอ็ม แกรมมี่ เพลส
    7 ห้อง และที่สยามเซ็นเตอร์ 1 ห้อง) และยังมีห้องผู้ชมดนตรี จำนวน 20 ที่นั่ง 1 ห้อง
    และห้องแสดงดนตรี 1 ห้อง นอกจากนี้กลุ่มบริษัทยังมีระบบจัดการ Computer Automation
    System โดยเพลงทั้งหมดจะถูกบันทึกเก็บไว้เป็น File Computer ส่วนกลาง
    เพื่อให้ผู้ดำเนินรายการจากทุกคลื่นสามารถดำเนินรายการได้สะดวกยิ่งขึ้น
    อุปกรณ์และเครื่องมือดังกล่าว ตั้งอยู่ที่สำนักงานใหญ่ของบริษัทฯ
    ซึ่งใช้สำหรับเตรียมการเพื่อกระจายเสียงออกอากาศ สำหรับ 4
    สถานีวิทยุของกลุ่มธุรกิจสื่อวิทยุ

    ต้นทุนการผลิต

  ในส่วนของต้นทุนการผลิตของกลุ่มบริษัท ค่าใช้จ่ายหลักคือ ค่าเช่าเวลา ซึ่งทางกลุ่มบริษัท
  ได้ทำสัญญาเช่าเวลาสถานีวิทยุกับกรมประชาสัมพันธ์ สถานีวิทยุกองทัพบก สถานีวิทยุยานเกราะ
  และคณะกรรมการกิจการโทรคมนาคมแห่งชาติ ค่าใช้จ่ายอื่นๆ คือ ค่าใช้จ่ายในการจัดกิจกรรม
  ค่าผู้ดำเนินรายการ ซึ่งบริษัทฯจ่ายในรูปของเงินเดือน ค่าจ้างรายชั่วโมง

3.2 ผลกระทบต่อสิ่งแวดล้อม

ไม่มี

  4 งานที่ยังไม่ได้ส่งมอบ

  ไม่มี

ธุรกิจโทรทัศน์

1 ลักษณะผลิตภัณฑ์หรือบริการ

  ผลิตภัณฑ์หลักของกลุ่มธุรกิจโทรทัศน์ คือ
  การผลิตและรับจ้างผลิตรายการเพื่อออกอากาศทางสถานีโทรทัศน์ดังต่อไปนี้

+---------------+--------------------------+---------------------------+
|   สถานี        |   ผู้ประกอบการ             |   ใบอนุญาต                 |
+---------------+--------------------------+---------------------------+
|   ช่อง 3       |   บจก. บางกอก            |   ได้รับสัมปทาน              |
|               |   เอ็นเตอร์เทนเม้นต์         |                           |
+---------------+--------------------------+---------------------------+
|   ช่อง 5       |   กองทัพบก                |   เจ้าของสัมปทาน            |
+---------------+--------------------------+---------------------------+
|   ช่อง 7       |   บจก.                   |   ได้รับสัมปทาน              |
|               |   กรุงเทพโทรทัศน์และวิทยุ     |                           |
+---------------+--------------------------+---------------------------+
|   ช่อง 9       |   บริษัท อสมท จำกัด (มหาชน) |   เจ้าของสัมปทาน            |
+---------------+--------------------------+---------------------------+
|   ช่องทีวีไทย    |   องค์การกระจายเสียงและแ   |   ดำเนินการภายใต้ พ.ร.บ.    |
|               | พร่ภาพสาธารณะแห่งประเทศไทย |   องค์การกระจายเสียงและ     |
|               |                          | แพร่ภาพสาธารณะแห่งประเทศไทย |
|               |                          |   พ.ศ. 2551               |
+---------------+--------------------------+---------------------------+

ประเภทรายการโทรทัศน์ของกลุ่มบริษัทในปี 2552

[]

  แผนภาพที่ 1 แบ่งสัดส่วนรายการตามจำนวนรายการ

  ----------------------------- -----------------------------------------
  ประเภทรายการ                  จำนวนรายการ

  รายการเพลง                    7

  ละคร และ ซิทคอม                12

  เกมส์โชว์                       3

  สาระบันเทิง                     11

  รวมทั้งสิ้น                       33
  ----------------------------- -----------------------------------------

  ในปี พ.ศ. 2552 กลุ่มบริษัทมีรายการโทรทัศน์ทั้งสิ้น 33 รายการ
  โดยสามารถแบ่งประเภทของรายการโทรทัศน์ได้ ดังนี้

+---------+------------------+---------+------------------+-----------+
|   ประเภ |   ชื่อรายการ       |   สถา   |   วัน /           |   ดำ      |
| ทรายการ |                  | นีโทรทัศน์ |   เวลาออกอากาศ   | เนินการผลิต |
+=========+==================+=========+==================+===========+
|   ราย   |   OIC            |   ช่อง 5 |   จันทร์-ศุกร์       |   จีเอ็มเอ็ม |
| การเพลง |                  |         |   12.30-13.10 น. |   ทีวี      |
+---------+------------------+---------+------------------+-----------+
|         |   Five Live      |   ช่อง 5 |   จันทร์-ศุกร์       |   จีเอ็มเอ็ม |
|         |                  |         |   00.15-01.05 น. |   ทีวี      |
+---------+------------------+---------+------------------+-----------+
|         |   คลื่นแทรก คลื่นแซบ |   ช่อง 5 |   จันทร์-ศุกร์       |   จีเอ็มเอ็ม |
|         |                  |         |   01.10 - 02.00  |   ทีวี      |
|         |                  |         |   น.             |           |
+---------+------------------+---------+------------------+-----------+
|         |   คลื่นแทรก คลื่นแซบ |   ช่อง 5 |   เสาร์-อาทิตย์     |   จีเอ็มเอ็ม |
|         |   สุดสัปดาห์        |         |   01.55 – 02.20  |   ทีวี      |
|         |                  |         |   น.             |           |
+---------+------------------+---------+------------------+-----------+
|         |   e-เม้าท์         |   ช่อง 7 |   ศุกร์            |   จีเอ็มเอ็ม |
|         |                  |         |   00.25-01.25 น. |   ทีวี      |
+---------+------------------+---------+------------------+-----------+
|         |   ฮัลโหลวันหยุด     |   ช่อง 7 |   วันหยุดนักขัตฤกษ์   |   จีเอ็มเอ็ม |
|         |                  |         |   10.00 -11.00   |   ทีวี      |
|         |                  |         |   น.             |           |
+---------+------------------+---------+------------------+-----------+
|         |   The Star 5     |   ช่อง 9 |   เสาร์-อาทิตย์     |   เอ็กแซ็กท์ |
|         |                  |         |   21.00 – 23.30  |           |
|         |                  |         |   น.             |           |
+---------+------------------+---------+------------------+-----------+
|   ละคร  |   เป็นต่อ          |   ช่อง 3 |   พฤหัสบดี 23.00 – |   ซีเนริโอ  |
|         |                  |         |   24.00 น        |           |
+---------+------------------+---------+------------------+-----------+
|         |   เฮง เฮง เฮง    |   ช่อง 3 |   เสาร์           |   เอ็กแซ็กท์ |
|         |                  |         |   10.15-11.00 น. |           |
+---------+------------------+---------+------------------+-----------+
|         |   ผู้กองเจ้าเสน่ห์    |   ช่อง 3 |   อาทิตย์ 10.15 –  |   ซีเนริโอ  |
|         |                  |         |   11.00 น.       |           |
+---------+------------------+---------+------------------+-----------+
|         |   ละครหลังข่าว     |   ช่อง 5 |   จันทร์-พฤหัส      |   เอ็กแซ็กท์ |
|         |                  |         |   20.25-21.25 น. |   &ซีเนริโอ |
+---------+------------------+---------+------------------+-----------+
|         |   เ              |   ช่อง 5 |   ศุกร์ 20.25 –    |   เอ็กแซ็กท์ |
|         | ซน...สื่อรักสื่อวิญญาณ |         |   21.25 น.       |           |
+---------+------------------+---------+------------------+-----------+
|         |   ละคร rerun     |   ช่อง 5 |   จันทร์-ศุกร์       |   เอ็กแซ็กท์ |
|         |                  |         |   10.45 - 11.35  |   &ซีเนริโอ |
|         |                  |         |   น.             |           |
+---------+------------------+---------+------------------+-----------+
|         |   บางรักซอย 9     |   ช่อง 9 |   เสาร์ 18.00 –   |   เอ็กแซ็กท์ |
|         |                  |         |   19.00 น.       |           |
+---------+------------------+---------+------------------+-----------+
|         |   บ้านนี้มีรัก        |   ช่อง 9 |   อาทิตย์ 18.00 –  |   ซีเนริโอ  |
|         |                  |         |   19.00 น.       |           |
+---------+------------------+---------+------------------+-----------+
|         |   นัดกับนัด         |   ช่อง 9 |   อาทิตย์ 17.00 –  |   ซีเนริโอ  |
|         |                  |         |   18.00 น.       |           |
+---------+------------------+---------+------------------+-----------+
|         |   อุบัติรักข้ามขอบฟ้า  |   ช่อง 9 |   เสาร์-อาทิตย์     |   จีเอ็มเอ็ม |
|         |   2              |         |   20.40 – 21.40  |   ทีวี      |
|         |                  |         |   น.             |           |
+---------+------------------+---------+------------------+-----------+
|         |   เนื้อคู่ประตูถัดไป   |   ช่อง 9 |   เสาร์ 14.00 –   |   GTH     |
|         |                  |         |   15.00 น.       |           |
+---------+------------------+---------+------------------+-----------+
|         |   สายลับเดอะซีรี่ย์   |   ช่อง 9 |   เสาร์-อาทิตย์     |   GTH     |
|         |                  |         |   20.40 – 21.30  |           |
|         |                  |         |   น.             |           |
+---------+------------------+---------+------------------+-----------+
|         |   เกมวัดดวง       |   ช่อง 5 |   เสาร์           |   จีเอ็มเอ็ม |
| เกมส์โชว์ |                  |         |   12.50-13.40 น. |   ทีวี      |
+---------+------------------+---------+------------------+-----------+
|         |   อนุบาลแชมป์เปี้ยน  |   ช่อง 7 |   พุธ 16.30 –     |   จีเอ็มเอ็ม |
|         |                  |         |   17.00 น.       |   ทีวี      |
+---------+------------------+---------+------------------+-----------+
|         |   สวนสัตว์มหาสนุก   |   ทีวีไทย |   อาทิตย์ 7.00 –   |   จีเอ็มเอ็ม |
|         |                  |         |   7.45 น.        |   ทีวี      |
+---------+------------------+---------+------------------+-----------+
|   สา    |   เรื่องของเรื่อง    |   ช่อง 5 |   จันทร์ 21.25 –   |   เอ็กแซ็กท์ |
| ระบันเทิง |                  |         |   22.00 น.       |           |
+---------+------------------+---------+------------------+-----------+
|         |   สามหนุ่มสามมุม    |   ช่อง 5 |   พุธ 22.15 –     |   เอ็กแซ็กท์ |
|         |   Tonight        |         |   23.15 น.       |   &ซีเนริโอ |
+---------+------------------+---------+------------------+-----------+
|         |   ดาราสตอรี่       |   ช่อง 5 |   เสาร์ – อาทิตย์   |   ซีเนริโอ  |
|         |                  |         |   17.30 - 18.00  |           |
|         |                  |         |   น.             |           |
+---------+------------------+---------+------------------+-----------+
|         |   Wake Club      |   ช่อง 5 |   อาทิตย์ 10.55 –  |   จีเอ็มเอ็ม |
|         |                  |         |   11.45 น.       |   ทีวี      |
+---------+------------------+---------+------------------+-----------+
|         |   รถโรงเรียน      |   ช่อง 5 |   อาทิตย์ 13.00 –  |   จีเอ็มเอ็ม |
|         |                  |         |   13.55 น.       |   ทีวี      |
+---------+------------------+---------+------------------+-----------+
|         |   ธรรมมะเดลิเวอรี่  |   ช่อง 5 |   วันหยุดนักขัตฤกษ์   |   จีเอ็มเอ็ม |
|         |                  |         |   12.30–13.20 น. |   ทีวี      |
+---------+------------------+---------+------------------+-----------+
|         |   Someone        |   ช่อง 5 |   เสาร์ 14.50 –   |   จีเอ็มเอ็ม |
|         |   อาคันตุกะ        |         |   15.40 น.       |   ทีวี      |
+---------+------------------+---------+------------------+-----------+
|         |   ที่นี่ หมอชิต       |   ช่อง 7 |   อาทิตย์ 22.25    |   ดีทอล์ค   |
|         |                  |         |   -23.55 น       |           |
+---------+------------------+---------+------------------+-----------+
|         |   อุตลุตจุดฝัน       |   ช่อง 9 |   เสาร์           |   จีเอ็มเอ็ม |
|         |                  |         |   10.00-10.45 น. |   ทีวี      |
+---------+------------------+---------+------------------+-----------+
|         |   ขนส่งสาย 9      |   ช่อง 9 |   อาทิตย์ 14.00 –  |   จีเอ็มเอ็ม |
|         |                  |         |   15.00 น.       |   ทีวี      |
+---------+------------------+---------+------------------+-----------+
|         |   ตาสว่าง         |   ช่อง 9 |   พุธ 22.00       |   ดีทอล์ค   |
|         |                  |         |   -24.00 น.      |           |
+---------+------------------+---------+------------------+-----------+

รายละเอียดรูปแบบของแต่ละรายการ

  ----------------- ----------------------------------------------------------------------------------------------------- -------------------- -------------
  ประเภทรายการ      รูปแบบ                                                                                                 กลุ่มผู้ชมเป้าหมาย        จำนวนรายการ

  รายการเพลง        การนำเสนอในรูปแบบของมิวสิควีดีโอหรือภาพคอนเสิร์ตของศิลปินหลากหลาย                                               วัยรุ่นชายและหญิง        7
                    โดยมีวัตถุประสงค์ในการโฆษณาประชาสัมพันธ์ผลงานของกลุ่มบริษัทที่มีการผลิตผลงานออกมาในขณะนั้นให้เป็นที่รู้จัก                    อายุตั้งแต่ 15 ปีขึ้นไป /   
                    รวมถึงรายการรูปแบบสาระบันเทิงผสมเรียลลิตี้โชว์                                                                 นักเรียน นักศึกษา /      
                    เพื่อเกาะกระแสความสนใจของตลาดกลุ่มผู้บริโภคหลักของบริษัทที่ต้องการความแปลกใหม่ที่แสดงให้เห็นถึงความสามารถของผู้ร่วมรายการ   แม่บ้าน                
                    เช่น การประกวดร้องเพลง เป็นต้น                                                                                                 

  ละครโทรทัศน์        เป็นรายการโทรทัศน์ที่กลุ่มธุรกิจโทรทัศน์มีความถนัดในด้านการผลิตและมีการนำเสนอผลงานให้กับทางสถานีโทรทัศน์อย่างต่อเนื่อง         ครอบครัว ทุกเพศ ทุกวัย   12
                    โดยในปีที่ผ่านมารายการประเภทละครของกลุ่มธุรกิจโทรทัศน์ได้รับการตอบรับจากผู้ชมติดอันดับแนวหน้า ทั้งในส่วนของละครหลังข่าว                            
                    ละครตลกจบในตอน (Sit Com) ซึ่งกลุ่มบริษัทถือว่าเป็นผู้นำในการนำเสนอละครในรูปแบบนี้ และได้รับความนิยมสูงสุดอย่างต่อเนื่อง                           
                    รวมถึงละครวัยรุ่นแนวสร้างสรรค์อีกด้วย                                                                                              

  รายการเกมส์โชว์     เป็นประเภทรายการโทรทัศน์ที่ได้รับความนิยมจากผู้ชมเป็นอย่างดีและอย่างต่อเนื่อง                                          ครอบครัว ทุกเพศ ทุกวัย   3
                    เนื่องจากรูปแบบการดำเนินรายการที่สนุกสนานสอดแทรกสาระและความบันเทิงครบครัน รวมทั้งยังมีรูปแบบรายการที่สนุกสนาน                                
                    มีเอกลักษณ์เฉพาะตัว แตกต่างจากคู่แข่งในตลาด อาทิ ให้ผู้ชมได้เข้ามามีส่วนร่วม มีแขกรับเชิญในรายการที่มีชื่อเสียง                                      
                    ประกอบกับการนำเสนอรายการที่มีส่วนในการสร้างสรรค์สังคมและส่งเสริมวัฒนธรรมและประเพณีอันดีงาม                                               
                    ทำให้รายการของกลุ่มบริษัทเป็นรายการที่ได้รับความนิยมครองใจผู้ชมมาโดยตลอด                                                                

  รายการสาระบันเทิง   เป็นรายการที่มีกลุ่มเป้าหมายที่ชัดเจน ทั้งยังมีการนำเสนอความบันเทิงในรูปแบบที่หลากหลาย รายงานกระแสความนิยม ความคิด         วัยรุ่นชายหญิงทั่วประเทศ   11
                    นำความทันสมัยให้กับผู้ชมในแต่ละกลุ่มเป้าหมาย รวมถึงนำเสนอเรื่องราวเหตุการณ์ปัจจุบัน โดยมีการสอดแทรกเนื้อหา สาระ            และสำหรับครอบครัว      
                    เชิงสร้างสรรค์ ให้กับกลุ่มเป้าหมายได้อย่างมีประสิทธิภาพ ทั้งยังสร้างสรรค์เนื้อหาเพื่อสังคม                                   ทุกเพศ ทุกวัย           
                    และยังเป็นการรวบรวมเอาศักยภาพของการเป็นองค์กรใหญ่ที่ครอบคลุมสื่อบันเทิงครบวงจรมาก่อให้เกิดประโยชน์สูงสุด                                      
  ----------------- ----------------------------------------------------------------------------------------------------- -------------------- -------------

2 การตลาดและภาวะการแข่งขัน

2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพมีสาระและความบันเทิงครบถ้วน

  เป้าหมายในการดำเนินการธุรกิจโทรทัศน์ คือ การนำเสนอรายการที่มีสาระ
  และมีคุณค่าต่อประชาชน ในหลายรูปแบบ ไม่ว่าจะเป็นรายการวาไรตี้ ละคร และเกมส์โชว์
  โดยมีความพยายามที่จะพัฒนาคุณภาพรายการอย่างต่อเนื่องเพื่อให้ก้าวล้ำคู่แข่งและเท่าทันเทคโนโลยีและวิวัฒนาการในโลกที่ก้าวไปอย่างรวดเร็ว
  ส่งผลให้ผู้ชมได้รับความบันเทิง สาระ และความรู้จากการชมรายการอย่างครบครัน อีกทั้งบริษัทฯ
  ได้ให้ความสำคัญกับการศึกษาวิจัยความคิดเห็นจากกลุ่มผู้ชมรายการอย่างต่อเนื่อง
  เพื่อมาพัฒนารายการให้เป็นที่น่าสนใจและตอบสนองความต้องการของกลุ่มเป้าหมายได้ดียิ่งขึ้น
  นอกจากนี้กลุ่มบริษัทยังคงใช้กลยุทธ์ในการสร้างความต่อเนื่องในการติดตามและรับชมรายการ
  โดยให้ผู้ชมรายการมีส่วนร่วมในการร่วมสนุกกับรายการ
  ทั้งในรูปแบบการชิงรางวัลหรือการเข้ามาแข่งขันในรายการ เป็นต้น

-   เป็นผู้นำด้านการนำเสนอความทันสมัยและเรื่องราวใหม่ๆ สู่ผู้ชมอย่างสม่ำเสมอ

  บริษัทฯ ยังคงเป็นผู้นำในด้านการนำเสนอสิ่งใหม่ๆ
  เรื่องราวที่ทันสมัยและรวดเร็วสู่ผู้ชมอย่างต่อเนื่อง โดยรายการที่นำเสนอจะเน้นไปถึงสาระ
  ความบันเทิง และประโยชน์ต่างๆ ที่ช่วยสร้างสรรค์สังคม บริษัทฯ
  ยังคงไม่หยุดนิ่งที่จะคิดสร้างสรรค์เพื่อนำเสนอรูปแบบรายการใหม่ ๆ
  และเนื้อหาที่สร้างความแตกต่างจากผู้ผลิตอื่น ๆ
  ทั้งรายการที่ผลิตเพื่อออกอากาศทางโทรทัศน์ดาวเทียมและช่องฟรีทีวี
  ดังนั้นการปรับปรุงและเปลี่ยนแปลงรูปแบบการนำเสนอรายการอย่างต่อเนื่อง
  รวมถึงการพัฒนาบุคลากรให้เท่าทันเทคโนโลยี หมั่นค้นคว้าหาข้อมูลใหม่ ๆ
  มานำเสนอในรายการอย่างสม่ำเสมอจึงยังคงเป็นอีกหนึ่งกลยุทธ์ที่สำคัญของบริษัทฯ

-   ผลิตรายการที่มีกลุ่มผู้ชมเป้าหมายชัดเจนแตกต่างจากรายการคู่แข่ง

    ในการผลิตรายการใหม่ๆ กลุ่มบริษัทจะมีการวิเคราะห์ กลุ่มผู้ชมเป้าหมาย
    รูปแบบรายการของสถานีอื่นที่แพร่ภาพในเวลาเดียวกัน
    เพื่อดึงจุดเด่นและความต้องการของกลุ่มผู้ชมนั้นและสามารถดึงจำนวนผู้ชมได้มากขึ้นกว่ารายการอื่น
    ๆ ในช่วงเวลาเดียวกัน นอกจากนี้การกำหนดกลุ่มผู้ชมเป้าหมายที่ชัดเจน
    ยังเป็นประโยชน์ต่อบริษัทผู้ซื้อสื่อโฆษณา
    ในการวางแผนสื่อโฆษณาให้เหมาะสมกับแบรนด์สินค้าและคุ้มค่ากับการใช้สื่อโฆษณามากที่สุดอีกด้วย

-   การใช้เทคโนโลยีและสื่อประเภทใหม่ (New Media)
    เพื่อเป็นช่องทางในการสื่อสารกับกลุ่มผู้ชมรายการ

  เนื่องจากวิวัฒนาการของเทคโนโลยีก้าวหน้าไปอย่างรวดเร็ว
  ส่งผลให้พฤติกรรมของผู้คนเปลี่ยนไปและเกิดสื่อประเภทใหม่ขึ้นอีกมากมาย บริษัทฯ
  ได้เล็งเห็นถึงความเปลี่ยนแปลงนี้ และได้นำสื่อประเภทใหม่ ๆ อาทิ Social Network
  มาใช้ให้เกิดประโยชน์สูงสุด เพื่อเป็นอีกช่องทางหนึ่งในการสื่อสารกับผู้ชมรายการ
  อีกทั้งยังเป็นการสร้างความภักดีต่อรายการในระยะยาวอีกด้วย

-   กลยุทธ์สร้างความคุ้มค่าสูงสุดในการลงโฆษณา

  บริษัทฯ มีการใช้กลยุทธ์ในการให้บริการโฆษณาทางโทรทัศน์แบบครบวงจร (One-stop
  service) ครอบคลุมในหลายรูปแบบสื่อ อาทิ สื่อโฆษณาทางโทรทัศน์ Free TV,
  โทรทัศน์ดาวเทียม, เว็บไซต์, กิจกรรม ณ พื้นที่ และอื่น ๆ
  ขึ้นอยู่กับความต้องการของผู้ลงโฆษณา โดยเมื่อผู้ซื้อสื่อโฆษณาตัดสินใจลงโฆษณากับบริษัทฯ
  จะได้รับการลงโฆษณาในทุกสื่อของบริษัทฯ ไม่จำกัดเพียงแค่สื่อโทรทัศน์เท่านั้น
  ส่งผลให้แบรนด์สินค้าได้เข้าถึงกลุ่มเป้าหมายได้หลากหลายยิ่งขึ้น

  กลุ่มลูกค้าเป้าหมาย

  ลักษณะลูกค้าของธุรกิจสื่อโทรทัศน์ สามารถจำแนกได้เป็น 2 ประเภท ดังนี้

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเวลาโฆษณาจากผู้ผลิตรายการ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer) เป็นกลุ่มลูกค้าผู้ประกอบการในธุรกิจต่างๆ
    ที่ซื้อเวลาโฆษณาจากผู้ผลิตรายการโดยตรง

  การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อโทรทัศน์จะเป็นลักษณะของการผ่านบริษัทโฆษณามากกว่าร้อยละ
  88 ของยอดขาย และขายตรงให้กับลูกค้าประมาณร้อยละ 12 ของยอดขาย

  สัดส่วนการขายให้แก่ลูกค้ารายใหญ่ 10 รายแรกต่อรายได้ในช่วง 3 ปีที่ผ่านมา

  หน่วย : ร้อยละ

  ------------------------------------- ---------- ----------- -----------
                                        2550       2551        2552

  รายได้รวมกันของลูกค้า 10 รายแรก           48.86      54.67       56.30
  ------------------------------------- ---------- ----------- -----------

  ในระยะ 3
  ปีที่ผ่านมากลุ่มธุรกิจสื่อโทรทัศน์ไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
  ของรายได้รวมของกลุ่มธุรกิจสื่อโทรทัศน์

2.2 สภาพการแข่งขัน / แนวโน้มภาวะอุตสาหกรรมและการแข่งขัน

  แม้ว่าในช่วงครึ่งแรกของปี พ.ศ. 2552 สภาวะเศรษฐกิจโลกจะอยู่ในสภาพตกต่ำ
  โดยเฉพาะในประเทศที่เป็นผู้นำทางเศรษฐกิจ อาทิ สหรัฐอเมริกา ดูไบ
  และหลายประเทศในยุโรป ส่งผลกระทบให้เศรษฐกิจไทยอยู่ในสภาวะถดถอย
  และมีการคาดหมายว่าจะส่งผลกระทบอย่างรุนแรงต่อธุรกิจสื่อโฆษณา
  เนื่องจากผู้บริโภคระมัดระวังเรื่องการใช้จ่ายและบริษัทฯ ผู้ผลิตสินค้าต่าง ๆ
  จะชะลอการใช้งบประมาณด้านการโฆษณาประชาสัมพันธ์
  แต่ในช่วงครึ่งปีหลังภาพรวมเศรษฐกิจเริ่มมีสัญญาณการฟื้นตัว
  พร้อมกับไม่มีความรุนแรงทางการเมือง 
  จึงพบว่าลูกค้าเริ่มกลับมาใช้งบสื่อสารการตลาดและโฆษณาอีกครั้ง
  ส่งผลให้การใช้งบโฆษณาผ่านสื่อเริ่มฟื้นตัวอย่างรวดเร็ว ทำให้เมื่อสิ้นปี 2552
  งบโฆษณากลับมาเท่ากับปี 2551 จากการศึกษาของบริษัทนีสสัน มีเดีย รีเสิร์ช (ประเทศไทย)
  จำกัด ได้เปรียบเทียบตัวเลขการใช้งบโฆษณาผ่านสื่อประเภทต่างๆ
  พบว่าสื่อโทรทัศน์ยังคงเป็นสื่อที่ได้รับความนิยมสูงสุด โดยมีส่วนแบ่งการตลาดอยู่ประมาณร้อยละ
  58.68 ในปี 2552 และเมื่อเปรียบเทียบปี 2551 กับปี 2552
  แล้วพบว่างบประมาณการใช้สื่อโฆษณาในสื่อโทรทัศน์เพิ่มขึ้นจาก 51,137 ล้านบาท เป็น 52,935
  ล้านบาท หรือเพิ่มขึ้นร้อยละ 4 เพราะ สื่อทีวียังเป็นสื่อที่ลูกค้ามีความต้องการใช้สูง
  หลังจากมีความเชื่อมั่นในภาพเศรษฐกิจฟื้นตัว  
  อย่างไรก็ตามรายการโทรทัศน์ยังคงต้องมุ่งเน้นรูปแบบของรายการโทรทัศน์ให้มีความชัดเจน
  น่าสนใจ และหลากหลายมากขึ้นเพื่อให้รายการเป็นที่นิยมในหมู่ผู้ชมให้มากที่สุด
  และในส่วนของผู้ผลิตรายการต่างก็แข่งขันกันในแง่ของคุณภาพของรายการและช่วงชิงเวลาออกอากาศกับสถานีโทรทัศน์ช่องต่างๆ
  โดยเฉพาะช่วง Prime time

 มูลค่าค่าใช้จ่ายโฆษณาในสื่อโทรทัศน์ (ล้านบาท) 

[]

ที่มา: บริษัท นีลเส็น มีเดีย รีเสิร์ช (ประเทศไทย) จำกัด

  คู่แข่ง

  ปี 2552 ที่ผ่านมายังคงเป็นปีที่มีผู้ผลิตรายย่อยๆเกิดขึ้นในตลาดธุรกิจโทรทัศน์บ้านเรา
  ส่วนผู้ผลิตที่อยู่ในธุรกิจรายหลักๆก็ยังหนีไม่พ้นชื่อเดิมๆ เช่น บริษัท เวิร์กพ้อยท์ จำกัด (มหาชน),
  บริษัท เจเอสแอล จำกัด, บริษัท โพลีพลัส จำกัด, บริษัท กันตนา กรุ๊ป จำกัด (มหาชน),
  บริษัท มีเดีย อ๊อฟ มีเดีย จำกัด (มหาชน), บริษัท บอนด์ จำกัด, บริษัท ทีวี ธันเดอร์ จำกัด
  และ บริษัท บรอดคาสไทย เทเลวิชั่น จำกัด แต่ถึงแม้จะมีทั้งผู้ผลิตรายใหญ่และรายย่อย
  ก็ไม่ได้นับเป็นคู่แข่งทางธุรกิจซะทีเดียว
  อันเนื่องจากแต่ละบริษัทมีจุดยืนและแนวทางในการทำงานที่แตกต่างกันออกไป

  ส่วนแบ่งการตลาด

  สื่อโฆษณาโทรทัศน์ทางสถานีโทรทัศน์ที่ให้บริการแก่ผู้ชมทั่วประเทศโดยไม่คิดมูลค่า
  หรือสถานีโทรทัศน์แบบพื้นฐาน (Free TV) ปัจจุบันมี 6 สถานี ได้แก่ ช่อง 3, 5, 7, 9,
  เอ็นบีที, และทีวีไทย ทุกสถานีมีรายได้จากการขายโฆษณา
  และให้ผู้ประกอบการเช่าเวลาเพื่อผลิตรายการ ยกเว้นช่อง เอ็นบีที และทีวีไทย
  ที่ไม่มีการขายโฆษณา

  สถานีโทรทัศน์ทุกสถานีฯ
  มุ่งเน้นที่การพัฒนาคุณภาพของรายการโทรทัศน์ให้น่าสนใจมากขึ้นเพื่อให้รายการเป็นที่นิยมในหมู่ผู้ชมให้มากที่สุดโดยเฉพาะช่วงเวลา
  Prime time อาทิ รายการข่าว และละครหลังข่าว
  ในส่วนของบริษัทผู้ผลิตรายการต่างก็แข่งขันกันในแง่ของคุณภาพของรายการเพื่อช่วงชิงการเช่าเวลาออกอากาศกับสถานีโทรทัศน์ช่องต่างๆ
  ทั้งนี้ ในการเช่าเวลาเพื่อผลิตรายการ ทางสถานีฯ จะพิจารณาจากรายการที่มีคุณภาพ
  มีรูปแบบการนำเสนอน่าสนใจ สอดคล้องกับนโยบายของสถานีโทรทัศน์
  และมีโอกาสที่จะได้รับความนิยม หรือมี Rating สูง
  ซึ่งจะส่งผลต่อความต้องการโฆษณาของสินค้าและบริการในการเลือกลงโฆษณาในรายการดังกล่าว
  เนื่องจากสื่อโฆษณาโทรทัศน์ Free TV
  ยังคงเป็นสื่อที่มีการแข่งขันสูงเพื่อช่วงชิงงบโฆษณาในตลาดอย่างต่อเนื่อง
  บริษัทผู้ผลิตรายการจึงต้องคิดสร้างสรรค์รูปแบบรายการให้มีความแปลกใหม่ มีเอกลักษณ์เฉพาะตัว
  มีความพร้อมในการปรับเปลี่ยนและพัฒนารายการให้มีคุณภาพเป็นที่นิยมอยู่ตลอดเวลา และที่สำคัญ
  คือ
  จะต้องตอบสนองความต้องการของสถานีโทรทัศน์ทั้งในเรื่องความนิยมของผู้ชมและนโยบายของสถานีโทรทัศน์นั้น
  ๆ

แนวโน้มภาวะอุตสาหกรรมและการแข่งขัน

  คาดว่าอุตสาหกรรมโฆษณาปี 2553 จะเติบโตในระดับ 5-7% เมื่อเทียบกับปีก่อน หรือ มีมูลค่า
  9.3 หมื่นล้านบาท หลังจากเห็นแนวโน้มงบโฆษณาไตรมาสสุดท้ายปี 52 ในสื่อทีวีเติบโตสูง
  ทำให้ผู้ผลิตรายการรายใหญ่ เช่น เอ็กแซ็กท์, โพลีพลัส, เจเอสแอล
  ประกาศปรับราคาโฆษณาขึ้น 5-10% ในปีนี้  ล่าสุดช่อง 3
  ได้ประกาศขึ้นราคาโฆษณาช่วงไพร์มไทม์ประมาณ 10% ขณะที่ช่อง 7 ได้ปรับราคาไปแล้วในปีก่อน
  แม้อุตสาหกรรมโฆษณาปีนี้จะมีทิศทางดีขึ้น
  แต่การเลือกใช้สื่อยังคงต้องใช้ความระมัดระวังเพิ่มขึ้นเป็นพิเศษ
  อีกทั้งการโฆษณามากขึ้นย่อมหมายถึงการแข่งขันชิงส่วนแบ่งตลาดก็จะเพิ่มมากขึ้นเป็นเงาตามตัว
  ดังนั้นการเข้าใจผู้บริโภคและการทำงานใกล้ชิดกับเจ้าของสื่อจะเป็นกุญแจสำคัญในการประสบความสำเร็จในการวางแผนสื่อในปี
  2553 นอกจากนี้ ในการเช่าเวลาเพื่อผลิตรายการหรือการขายรายการ
  ทางเจ้าของสถานีจะพิจารณาจากรายการที่มีคุณภาพ มีรูปแบบการนำเสนอน่าสนใจ
  สอดคล้องกับนโยบายของสถานีโทรทัศน์ และมีโอกาสที่จะได้รับความนิยม หรือมี Rating สูง
  ซึ่งจะส่งผลต่อความต้องการโฆษณาของสินค้าและบริการในการเลือกลงโฆษณาในรายการดังกล่าว
  เมื่อเทียบกับคู่แข่งรายการอื่นๆ ผู้ผลิตรายการทางโทรทัศน์จึงต้องมีความพร้อมในด้านเงินทุน
  ประสบการณ์ ความชำนาญ
  บุคลากรและความสัมพันธ์กับเจ้าของสถานีทั้งหน่วยของรัฐบาลและเอกชน
  ที่สำคัญต้องมีความพร้อมในการปรับเปลี่ยนและพัฒนารายการให้มีคุณภาพเป็นที่นิยมอยู่ตลอดเวลา

  อย่างไรก็ตาม จากความต้องการรายการโทรทัศน์ ประเภทต่างๆ เพิ่มขึ้น
  ส่งผลให้ธุรกิจการผลิตรายการโทรทัศน์มีแนวโน้มการเติบโตและการแข่งขันที่สูงในอนาคต
  ดังนั้นผู้ผลิตรายการที่มีคุณภาพและมีความหลากหลายและมีบุคลากรที่มีความสร้างสรรค์
  จะมีข้อได้เปรียบกว่าคู่แข่งในการขยายธุรกิจต่อไป

3 การจัดหาผลิตภัณฑ์หรือบริการ

3.1 การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญในการผลิตรายการโทรทัศน์

1)  นักแสดง พิธีกรและบุคลากรฝ่ายการผลิต

    กลุ่มบริษัทจะคัดเลือกและว่าจ้าง นักแสดง หรือ พิธีกร
    ที่มีบุคลิกภาพเหมาะสมกับละครเรื่องนั้นๆ หรือรายการนั้นๆ ทั้งนี้กลุ่มบริษัทจะมีข้อได้เปรียบ
    ในกรณีที่นักแสดงหรือพิธีกรเป็นบุคลากรของจีเอ็มเอ็ม แกรมมี่ ซึ่งเป็นบริษัทใหญ่ของกลุ่มบริษัท
    เนื่องจากจะทำให้สามารถติดต่อ ประสานงาน และขอความร่วมมือได้ง่ายกว่า
    โดยอัตราการจ่ายค่าตอบแทนเป็นไปตามอัตราตลาด ในส่วนของบุคลากร
    ส่วนใหญ่จะเป็นพนักงานประจำ ซึ่งได้รับค่าตอบแทนเป็นเงินเดือน
    ปัจจุบันกลุ่มบริษัทมีบุคลากรฝ่ายการผลิต 393 คน
    บุคลากรส่วนใหญ่จะอยู่กับบริษัทฯมาเป็นระยะเวลานาน
    และกลุ่มบริษัทได้ให้ความสำคัญกับการอบรมและพัฒนาบุคลากรเป็นอย่างมาก

2)  สถานที่ใช้ในการถ่ายทำและอุปกรณ์ที่ใช้ในการผลิต

    ในการผลิตละครและรายการ โดยส่วนใหญ่จะเป็นการถ่ายทำนอกสถานที่เป็นหลัก
    ดังนั้นกลุ่มบริษัทจะเช่าสถานที่ถ่ายทำจากบุคคลภายนอก
    เนื่องจากการลงทุนสร้างสตูดิโอต้องใช้เงินลงทุนที่สูงและไม่คุ้มทุน
    โดยปกติแล้วจะมีเพียงเจ้าของสถานีเท่านั้นที่จะสร้างสตูดิโอเพื่อผลิตข่าวเป็นส่วนใหญ่
    ทั้งนี้กลุ่มบริษัทจะเช่าอุปกรณ์ที่ใช้ในการผลิตรายการ เช่น กล้องโทรทัศน์
    คอมพิวเตอร์สำหรับตัดต่อภาพและเสียง จาก จีเอ็มเอ็ม แกรมมี่
    โดยจ่ายค่าเช่าตามราคาตลาด

    ต้นทุนการผลิต

    ในส่วนของต้นทุนการผลิตของกลุ่มบริษัท ค่าใช้จ่ายหลัก คือ ค่าเช่าเวลา
    ค่าใช้จ่ายเกี่ยวกับสถานที่ใช้ในการถ่ายทำและอุปกรณ์ที่ใช้ในการผลิต ค่านักแสดง และค่าพิธีกร

3.2 ผลกระทบต่อสิ่งแวดล้อม

ไม่มี

4. งานที่ยังไม่ได้ส่งมอบ

ไม่มี

ธุรกิจโทรทัศน์ผ่านดาวเทียม

1. ลักษณะผลิตภัณฑ์หรือบริการ

  ธุรกิจโทรทัศน์ผ่านดาวเทียม จัดว่าเป็นธุรกิจใหม่ของกลุ่มบริษัทฯ
  ซึ่งเป็นธุรกิจที่มีต้นทุนไม่สูงมากนักเมื่อเทียบกับในอดีตที่ผ่านมา
  เนื่องจากรัศมีของสัญญาณดาวเทียมสามารถส่งสัญญาณออกอากาศได้ครอบคลุมหลายพื้นที่ทั้งในและต่างประเทศ
  โดยผู้ลงทุนไม่ต้องเสียเวลาติดตั้งเสาส่งสัญญาณ เพียงพัฒนาเนื้อหาหรือรายการที่ออกอากาศ
  และขอใบอนุญาตส่งสัญญาณโทรทัศน์ ก็สามารถให้บริการได้ ปัจจุบัน ทางกลุ่มบริษัทฯ
  ได้ผลิตรายการเพื่อออกอากาศผ่านดาวเทียมไทยคม รวม 5 ช่อง ดังต่อไปนี้

  ------------- ---------------------------- ------------------------------------------------ ----------------
  ช่องแกรมมี่      ประเภทรายการ                 กลุ่มเป้าหมาย                                       ออกอากาศครั้งแรก

  Fan TV        เพลงไทยลูกทุ่งทันสมัย             ทุกเพศทุกวัยทั่วประเทศ                                ตุลาคม 2551

  Bang Channel  รายการวาไรตี้ ตามไลฟ์สไตล์วัยรุ่น   พรีทีน, วัยรุ่น                                       กุมภาพันธ์ 2552

  Green Channel รายการเพลงร่วมสมัย             คนทำงาน                                          มีนาคม 2552
                และคอนเสิร์ตที่หาดูได้ยาก                                                           
                และรายการตามไลฟ์สไตล์คนทำงาน                                                    

  Acts Channel  ละคร ซิทคอม วาไรตี้บันเทิง        ทุกเพศทุกวัยทั่วประเทศ                                เมษายน 2552

  Money         รายการเกี่ยวการเงิน การลงทุน     คนทั่วไป                                           ตุลาคม 2552
  Channel*                                   และวัยทำงานที่มีความสนใจเรื่องเกี่ยวกับการเงินและการลงทุน   
  ------------- ---------------------------- ------------------------------------------------ ----------------

  * ร่วมถือหุ้นกับตลาดหลักทรัพย์แห่งประเทศไทยในสัดส่วน 50% ผ่านบริษัทแฟมมิลี่ โนฮาว จำกัด

2. การตลาดและภาวะการแข่งขัน

2.1 นโยบายและลักษณะการตลาด

กลยุทธ์ในการแข่งขัน

-   มุ่งขยายฐาน และสานต่อความนิยมของผู้ชม

  ช่องแกรมมี่ มุ่งขยายฐาน และสานต่อความนิยมของผู้ชมของ Fan TV, Bang Channel,
  Green Channel และ Acts Channel อย่างต่อเนื่อง
  ด้วยการนำเสนอคุณภาพรายการในมาตรฐานเทียบเท่าฟรีทีวี ด้วยแนวทาง Before, More,
  Different
  เพื่อสร้างความพิเศษเหนือใครเฉพาะที่ช่องแกรมมี่เท่านั้นจากคลังคอนเทนท์และบุคคลากรด้านบันเทิงที่มีอยู่
  ควบคู่กับแผนกลยุทธ์โฆษณา ประชาสัมพันธ์ และกิจกรรมพิเศษทั่วประเทศ
  เพื่อสร้างการรับรู้ในกลุ่มผู้ชมเป็นวงกว้าง
  และขยายช่องทางการรับชมเพื่อเข้าถึงผู้ชมในทุกช่องทาง ทั้งจานดาวเทียมในระบบ C Band,
  Ku Band, เคเบิลทีวี รวมทั้ง IPTV และรับชมผ่านระบบโทรศัพท์ 3G
  โดยวางเป้าหมายขยายฐานผู้ชมจากทุกช่องทางการรับชมจากเดิมช่องละ 5 ล้านคน เป็นช่องละ
  8 ล้านคน ในปี 2553

-   ผลิตรายการให้เข้าถึงกลุ่มผู้ชมเป้าหมาย

  ช่องแกรมมี่ให้ความสำคัญกับการวิจัย
  ไม่เพียงเฉพาะการวิจัยเพื่อสำรวจความนิยมในช่องรายการเท่านั้น ช่องแกรมมี่ยังวิจัยถึง
  พฤติกรรมผู้บริโภค และรายการคู่แข่ง อีกด้วย โดยใช้จำนวนกลุ่มตัวอย่างตามมาตรฐานการวิจัย
  1,500 คนต่อครั้ง และดำเนินการวิจัย 2 ครั้ง/ปี เพื่อเข้าถึงความต้องการของผู้ชมอย่างแท้จริง
  และนำผลการวิจัยมาปรับปรุงรูปแบบรายการ
  และเป็นข้อมูลทางการตลาดเพื่ออ้างอิงให้กับผู้สนับสนุนรายการด้วย นอกเหนือจากนั้น
  ข้อมูลวัดความนิยมของช่องรายการ ยังสามารถวัดผลจากยอดการส่ง SMS, Download เพลง
  ของผู้ชม
  รวมถึงการจัดกิจกรรมพิเศษของช่องที่เปิดโอกาสให้ผู้ชมเข้ามามีส่วนร่วมกับช่องรายการเพื่อเป็นการวัดความสนใจอีกทางหนึ่งด้วย

  สำหรับในภาพรวมของอุตสาหกรรม มีการสำรวจความนิยมช่องรายการประจำเดือน โดย บริษัท
  AGB Nielsen
  ที่ใช้เป็นข้อมูลกลางระหว่างผู้ผลิตรายการและเอเจนซี่ในการวางแผนซื้อสื่อโฆษณา
  แม้จะเป็นการสำรวจเฉพาะในฐานผู้ชมเคเบิ้ลทีวี (ไม่รวมการรับชมผ่านจานดาวเทียม)
  แต่สามารถใช้เป็นข้อมูลพื้นฐานในการอ้างอิงความนิยมเบื้องต้นได้ โดยช่องรายการของ GMM
  Grammy ล้วนได้รับความนิยมอย่างสูงในแต่ละกลุ่มเป้าหมาย มีฐานผู้ชมเฉลี่ยช่องละ 3 ล้านคน
  (เฉพาะผู้ชมผ่านเคเบิ้ลทีวี)

  ในปี 2553 AGB Nielsen มีแผนงานในการปรับปรุงระเบียบวิธีวิจัย โดยเพิ่มฐานการวิจัย
  ครอบคลุมผู้ชมทั้งจากจานดาวเทียมและเคเบิลทีวี
  เพื่อสร้างมาตรฐานการวิจัยหลักสากลและสอดคล้องตามพฤติกรรมผู้บริโภคที่เปลี่ยนแปลงอย่างรวดเร็ว

-   กลยุทธ์ทางด้านราคา

    กลุ่มธุรกิจโทรทัศน์ผ่านดาวเทียมได้เน้นใช้กลยุทธ์ทางการตลาดแบบ Segmentation
    เจาะกลุ่มเป้าหมายเฉพาะตามไลฟ์สไตล์ของผู้ชมแต่ละช่องรายการที่สอดคล้องกับกลุ่มเป้าหมายของสินค้า
    รวมถึงกลยุทธ์ราคาแบบเหมารวม (Package)
    ซึ่งขอบเขตของการให้บริการโฆษณาจะครอบคลุมหลายสื่อในหลายรูปแบบของการโฆษณาซึ่งจะกระจายไปหลายรายการแล้วแต่ความต้องการของลูกค้า
    ในราคาที่คุ้มค่าและประหยัดกว่าการโฆษณาแบบเพียงรายการเดียว
    นอกเหนือจากการซื้อโฆษณา
    กลุ่มธุรกิจโทรทัศน์ยังโฆษณาผลิตภัณฑ์ของลูกค้าในรายการโทรทัศน์ต่างๆ ของกลุ่มบริษัท
    และมีการวางแผนสื่อโฆษณาร่วมกับการจัดทำกิจกรรมส่งเสริมการตลาด (Event)
    ทั้งกิจกรรมภายในและนอกประเทศ (Tour)
    เพื่อเป็นทางเลือกเพิ่มเติมให้กับลูกค้าที่มีความสนใจอยากทำกิจกรรมส่งเสริมการตลาด
    ซึ่งได้รับการตอบรับจากลูกค้าเป็นอย่างดี

  กลุ่มลูกค้าเป้าหมาย

  ลักษณะลูกค้าของธุรกิจสื่อโทรทัศน์ผ่านดาวเทียม สามารถจำแนกได้เป็น 2 ประเภท ดังนี้

3)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเวลาโฆษณาจากผู้ผลิตรายการ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

4)  ลูกค้าโดยตรง (Direct Customer) เป็นกลุ่มลูกค้าผู้ประกอบการในธุรกิจต่างๆ
    ที่ซื้อเวลาโฆษณาจากผู้ผลิตรายการโดยตรง

  การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อโทรทัศน์ผ่านดาวเทียมจะเป็นลักษณะของการผ่านบริษัทโฆษณามากกว่าร้อยละ
  60 ของยอดขาย และขายตรงให้กับลูกค้าประมาณร้อยละ 40 ของยอดขาย

  สัดส่วนการขายให้แก่ลูกค้ารายใหญ่ 10 รายแรกต่อรายได้

  หน่วย : ร้อยละ

  ------------------------------------------------------ ----------------
                                                         2552

  รายได้รวมกันของลูกค้า 10 รายแรก                            39.50
  ------------------------------------------------------ ----------------

  กลุ่มธุรกิจสื่อโทรทัศน์ผ่านดาวเทียมไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ
  30 ของรายได้รวมของกลุ่มธุรกิจสื่อโทรทัศน์ผ่านดาวเทียม

2.2 สภาพการแข่งขัน / แนวโน้มภาวะอุตสาหกรรมและการแข่งขัน

  หลังจากการประกาศใช้ พ.ร.บ.การประกอบกิจการกระจายเสียงและกิจการโทรทัศน์ พ.ศ.
  2551 ตั้งแต่วันที่ 5 มีนาคม 2551 เป็นต้นมา ภาพรวมของธุรกิจเคเบิ้ลทีวี
  และโทรทัศน์ผ่านดาวเทียมมีการตื่นตัวยิ่งขึ้นเพราะพ.ร.บ.ดังกล่าว
  ได้อนุญาตให้ดำเนินการได้อย่างถูกต้องมีกฎหมายรองรับและสามารถสร้างรายได้จากโฆษณา
  ได้ไม่เกินชั่วโมงละ 6 นาที ด้วยเหตุนี้ทำให้ธุรกิจ Cable TV และ Satellite TV
  เป็นธุรกิจที่น่าจับตามองในการเป็นทางเลือกใหม่ของสื่อโทรทัศน์ที่มีฐานผู้ชม Cable TV และ
  Satellite TV เดิมกว่า 6.3 ล้านครัวเรือนทั่วประเทศ คิดเป็นสัดส่วน 1 ใน 3
  ของผู้ชมทีวีทั่วประเทศ (ข้อมูล AGB Nielsen Aug.2009)
  ประกอบกับการเติบโตอย่างก้าวกระโดดของเทคโนโลยี ทั้งภาคส่งสัญญาณ และภาครับชม
  ที่มีความง่าย และราคาถูกลงอย่างมาก รวมทั้งจำนวนช่องรายการที่มากกว่าฟรีทีวี
  ทำให้เกิดการขยายตัวของผู้ชมโทรทัศน์ผ่านดาวเทียมและเคเบิ้ลทีวีเพิ่มขึ้นอย่างรวดเร็ว
  ตลอดระยะเวลาที่ผ่านมา จึงมีบริษัทผู้ผลิตคอนเท้นท์รายใหญ่ให้ความสนใจ
  และเริ่มเข้าสู่ธุรกิจโทรทัศน์ผ่านดาวเทียมอย่างต่อเนื่อง
  และให้ความสำคัญกับคุณภาพและรูปแบบการนำเสนอที่แตกต่าง
  จึงทำให้ช่องรายการทางโทรทัศน์ผ่านดาวเทียมกลายเป็นช่องทางเลือกใหม่ในการรับชม
  ส่งผลให้ฐานผู้ชมทีวี ที่รับสัญญาณจากจานดาวเทียมในปี 2009 ขยายตัวเพิ่มขึ้นจากปี 2008 ถึง
  400% (ข้อมูล : initiative nov. 2009) เมื่อมีทางเลือกมากขึ้น
  ผู้ชมสามารถเลือกชมรายการได้ตรงตามความต้องการ
  สอดคล้องกับแนวโน้มของพฤติกรรมการดูทีวีในปัจจุบัน
  ที่เปลี่ยนเป็นการชมทีวีแบบตอบโจทย์ความต้องการเฉพาะของไลฟ์สไตล์ และชมแบบต่อเนื่อง (
  STAY TUNE ) ซึ่งแตกต่างจากพฤติกรรมการชมฟรีทีวีอย่างสิ้นเชิง จากสถานการณ์ดังกล่าว
  ทำให้สินค้าและบริการ ทั้งจากลูกค้าตรงและเอเจนซี่
  ให้ความสนใจใช้สื่อโฆษณาในช่องรายการโทรทัศน์ผ่านดาวเทียมมากขึ้นเรื่อยๆ
  จากปริมาณของผู้ชมที่มากขึ้น และสามารถเข้าถึงกลุ่มเป้าหมายตาม segmentation
  ของสินค้าที่เลือกเฉพาะตรงกับกลุ่มผู้ชมรายการของช่องรายการโทรทัศน์ผ่านดาวเทียมได้อย่างมีประสิทธิภาพ
  อีกทั้งอัตราค่าโฆษณาของโทรทัศน์ผ่านดาวเทียมยังถูกกว่าอัตราโฆษณาในฟรีทีวีอีกหลายเท่าตัว
  ด้วยเหตุนี้ดีกรีการแข่งขันในธุรกิจ satellite & cable tv จึงเข้มข้นขึ้นเรื่อยๆ
  เนื่องจากมีผู้ประกอบการที่เริ่มสนใจธุรกิจนี้หลายราย
  และเป็นธุรกิจที่มีศักยภาพในการชิงส่วนแบ่งเม็ดเงินโฆษณาจากฟรีทีวี
  โดยประมาณการว่าจะมีส่วนแบ่ง 10 % จากมูลค่ารวม 50,000
  ล้านบาทของเม็ดเงินโฆษณารวมในสื่อโทรทัศน์ ภายใน 2 ปีข้างหน้า

คู่แข่งในธุรกิจ

  เดิมธุรกิจ satellite tv และ cable tv
  เป็นธุรกิจที่ถูกตีกรอบด้านงบประมาณการลงทุนจากปัจจัยของสภาพและขนาดของตลาด
  ที่จำกัดในกลุ่มเฉพาะ แต่ปัจจุบัน
  ด้วยศักยภาพของตลาดที่เปิดกว้างจนเกิดการแข่งขันอย่างเข้มข้นจากผู้ผลิตที่เข้าสู่อุตสาหกรรมมากขึ้น
  ทำให้ธุรกิจนี้กลายเป็นเวทีของผู้ผลิตที่มีความพร้อมทุกด้าน ไม่ว่าจะเป็น เนื้อหา บุคลากร รวมทั้ง
  กลยุทธ์การนำเสนอ ที่จะเข้าถึงความต้องการของผู้ชม ซึ่งผู้ผลิตที่ถือเป็นคู่แข่งของ ช่องแกรมมี่
  ซึ่งเป็นผู้นำช่องรายการด้านความบันเทิง แยกตามประเภทช่องรายการมีดังนี้

+----------------+----------------+----------------+-----------------+
| ช่องแกรมมี่       | ประเภทรายการ   | รายการคู่แข่ง     | บริษัทผู้ผลิต        |
+----------------+----------------+----------------+-----------------+
| Fan TV         | เพลงไทยลูกทุ่ง    | ไทยไชยโย       | บจก. ไลฟ์ ทีวี     |
|                |                |                |                 |
|                |                | Hit Station    | บจก. ช้างไทย     |
|                |                |                |                 |
|                |                | สบายดีทีวี        | บมจ. อาร์เอส     |
+----------------+----------------+----------------+-----------------+
| Bang Channel   | ไลฟ์สไตล์วัยรุ่น    | POP            | บจก. ไลฟ์ ทีวี     |
|                |                |                |                 |
|                |                | U Channel      | บมจ. อาร์เอส     |
+----------------+----------------+----------------+-----------------+
| Green Channel  | ไลฟ์สไตล์คนทำงาน | มะจัง           | บมจ.            |
|                |                |                | ทรูคอเปอเรชั่น     |
+----------------+----------------+----------------+-----------------+
| Acts Channel   | ละคร ซิทคอม     | Media Channel  | บมจ. มีเดีย ออฟ   |
|                |                |                | มีเดีย            |
+----------------+----------------+----------------+-----------------+
| Money Channel  | รา             | -              | -               |
|                | ยการเกี่ยวการเงิน |                |                 |
|                | การลงทุน        |                |                 |
+----------------+----------------+----------------+-----------------+

  แนวโน้มภาวะอุตสาหกรรมและการแข่งขัน

  ตั้งแต่ปี 2551 เป็นต้นมา สื่อโทรทัศน์ผ่านดาวเทียมมีแนวโน้มการเติบโตอย่างต่อเนื่อง
  และยังมีทิศทางการเติบโตที่ดีในปี 2553 ที่คาดว่าครัวเรือนไทยจะมีจำนวน 20.9 ล้านครัวเรือน
  และมีจำนวนครัวเรือนที่รับสัญญาณทีวี โดยไม่ใช้เสาอากาศก้างปลาประมาณ 6.3 ล้านครัวเรือน
  ซึ่งคาดว่าภายใน 2 ปี จำนวนผู้ชมรายการจากฟรีทีวี และโทรทัศน์ผ่านดาวเทียม
  จะมีสัดส่วนเท่ากัน อีกทั้งมองว่าในปี 2558 ครัวเรือนไทยจะมีจำนวน 24.8 ล้านครัวเรือน[4]
  และ 98.58% หรือเกือบ 100% จะรับชมรายการจากจานดาวเทียมและเคเบิลทีวี 
  หรือเลิกใช้เสาอากาศก้างปลา นอกจากนี้โทรทัศน์ผ่านดาวเทียมยังได้รับความสนใจจากลูกค้าและเอเยนซีในการลงโฆษณาเพิ่มขึ้น
  โดยในปี 2553 เอจีบี นีลเส็น
  จะเริ่มเก็บข้อมูลการใช้จ่ายงบโฆษณาผ่านสื่อโทรทัศน์ผ่านดาวเทียม
  ซึ่งจะช่วยสร้างความมั่นใจให้ลูกค้าในการใช้งบโฆษณาซึ่งปีหน้าจะมีสัดส่วน 2-3%
  ของโฆษณาผ่านฟรีทีวี 5 หมื่นล้านบาท ปัจจุบันมีช่องโทรทัศน์ผ่านดาวเทียมของผู้ประกอบการไทย
  80-100 ช่อง มีแนวโน้มเติบโตอย่างต่อเนื่องในปีหน้า
  คาดว่าจะมีช่องโทรทัศน์ผ่านดาวเทียมเปิดใหม่อีกไม่ต่ำกว่า 40 ช่อง
  และมีเม็ดเงินลงทุนรวมประมาณ 2,000-3,000 ล้านบาท[5] ดังนั้นเป้าหมายของกลุ่มบริษัทฯ
  คือการเป็นผู้นำของธุรกิจ satellite TV ทั้งในด้านการผลิตรายการที่ได้รับความนิยมสูงสุด
  (rating) ในแต่ละกลุ่มเป้าหมายของแต่ละประเภทรายการ
  และสามารถสร้างผลประกอบการให้ถึงจุดคุ้มทุน (payback) ภายในสองปี
  และมีศักยภาพในการทำกำไรผันแปรตามสัดส่วนของฐานผู้ชมที่ปรับเปลี่ยบนพฤติกรรมจากการชมฟรีทีวี
  มาชมช่องรายการผ่านจานดาวเทียมและเคเบิลทีวี มากขึ้นอย่างมีนัยสำคัญในช่วง 3-5 ปีนับจากนี้

3 การจัดหาผลิตภัณฑ์หรือบริการ

3.1 การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญในการผลิตรายการโทรทัศน์ผ่านดาวเทียม

1.  เนื้อหารายการ

  เนื่องจากธุรกิจโทรทัศน์ผ่านดาวเทียม
  เป็นธุรกิจที่ต้องการเนื้อหารายการหลักในการออกอากาศครั้งแรก (master)อย่างน้อย 8
  ช.ม./วัน หัวใจหลักของธุรกิจนี้จึงเป็นการบริหารคลังคอนเทนท์
  ทั้งการนำกลับมาใช้และการดัดแปลง และการสร้างสรรค์ใหม่
  ให้สอดคล้องกับพฤติกรรมของผู้ชมและลักษณะเฉพาะของธุรกิจในรูปแบบของ format station
  จากการเป็นผู้ผลิตคอนเทนท์บันเทิงทุกรูปแบบ ทั้ง เพลง ละคร ภาพยนตร์ เกมโชว์ มานานกว่า
  25 ปี บริษัทฯ
  จึงสามารถนำเอาคอนเทนท์ที่มีอยู่มาบริหารเพื่อสร้างเป็นคอนเทนท์ใหม่สำหรับแต่ละช่องรายการได้อย่างมีประสิทธิภาพและเกิดความได้เปรียบทางการแข่งขันในด้านการบริหารต้นทุนและนำทรัพย์สินมาใช้ประโยชน์อย่างคุ้มค่า

2.  นักแสดง พิธีกร และบุคลากรฝ่ายผลิตและควบคุมออกอากาศ

    กลุ่มบริษัทจะคัดเลือกและว่าจ้าง พิธีกร ที่มีบุคลิกภาพเหมาะสมกับแต่ละรายการ
    ทั้งนี้กลุ่มบริษัทจะมีข้อได้เปรียบ ในกรณีที่พิธีกรเป็นบุคลากรของจีเอ็มเอ็ม แกรมมี่
    ซึ่งเป็นบริษัทใหญ่ของกลุ่มบริษัท เนื่องจากจะทำให้สามารถติดต่อ ประสานงาน
    และขอความร่วมมือได้ง่ายกว่า โดยอัตราการจ่ายค่าตอบแทนเป็นไปตามอัตราตลาด
    ในส่วนของบุคลากร ส่วนใหญ่จะเป็นพนักงานประจำ ซึ่งได้รับค่าตอบแทนเป็นเงินเดือน
    ปัจจุบันกลุ่มบริษัทมีบุคลากรฝ่ายการผลิต 107 คน บุคลากรส่วนใหญ่จะอยู่กับบริษัทฯ
    มาเป็นระยะเวลานาน
    และกลุ่มบริษัทได้ให้ความสำคัญกับการอบรมและพัฒนาบุคลากรเป็นอย่างมาก

3.  สถานที่ใช้ในการถ่ายทำ สถานีออกอากาศ และอุปกรณ์ที่ใช้ในการผลิต

    การสร้างสรรค์รายการสำหรับโทรทัศน์ผ่านดาวเทียม สำหรับออกอากาศตลอด24 ชั่วโมง
    มีความต้องการผลงานทั้งในด้านปริมาณและความต่อเนื่อง
    และสะดวกรวดเร็วพร้อมในการออกอากาศตลอดเวลา ทั้งรายการสด และเทปรายการ
    ตลอดจนการบริหารควบคุมต้นทุน กลุ่มบริษัทฯได้ลงทุนสร้างสตูดิโอ ห้องตัดต่อ และซื้ออุปกรณ์
    เช่น กล้องโทรทัศน์ คอมพิวเตอร์ สำหรับถ่ายทำ บันทึกรายการ
    รวมทั้งสถานีส่งสัญญาณเพื่อออกอากาศภายในบริษัทฯ
    เพื่อรองรับการผลิตรายการหลักของแต่ละช่องรายการ

    นอกจากนี้ ในรายการอื่นๆที่ผลิตเพิ่มเติมตามการสนับสนุนของผู้อุปถัมป์รายการ
    กลุ่มบริษัทฯมีนโยบายว่าจ้างบุคลากรนอก (outsource) มาผลิตรายการตามราคาตลาด

    ต้นทุนการผลิต

    ในส่วนของต้นทุนการผลิตของกลุ่มบริษัท ค่าใช้จ่ายหลัก คือ ค่าเช่าช่องสัญญาณดาวเทียมไทยคม
    ค่าส่งสัญญาณออกอากาศ ค่าจ้างบุคลากร ค่าใช้จ่ายเกี่ยวกับการถ่ายทำรายการ ค่าพิธีกร
    และค่าใช้จ่ายทางการตลาด

3.2 ผลกระทบต่อสิ่งแวดล้อม

ไม่มี

4. งานที่ยังไม่ได้ส่งมอบ

ไม่มี

ธุรกิจสิ่งพิมพ์

1. ลักษณะผลิตภัณฑ์หรือบริการ

  ผลิตภัณฑ์หลักของกลุ่มธุรกิจสิ่งพิมพ์ คือ การผลิตนิตยสารรายเดือนและรายปักษ์
  ซึ่งเป็นนิตยสารแฟชั่น นิตยสารสำหรับผู้หญิง นิตยสารสำหรับผู้ชาย นิตยสารบันเทิง
  และเป็นผู้ผลิตและจำหน่ายหนังสือเล่ม (Pocket Book) ปัจจุบันมีนิตยสารของกลุ่มบริษัททั้งสิ้น 5
  เล่ม เป็นนิตยสารไทย 2 เล่ม และเป็นนิตยสารที่ซื้อลิขสิทธิ์มาจากต่างประเทศอีก 3 เล่ม
  โดยนิตยสารแต่ละเล่มมีลักษณะเฉพาะที่ต่างกันดังนี้

  ------------------ ------------------------------------------------------------------- ---------------------------
  นิตยสาร /           ลักษณะของเนื้อหา                                                       กลุ่มเป้าหมาย
  รูปแบบสิ่งพิมพ์                                                                             

  อิมเมจ (Image)      แฟชั่น ความงาม สาระและบันเทิงที่โดดเด่นด้วยภาพทันสมัย                         ไม่จำกัดเพศหรืออายุของกลุ่มผู้อ่าน
                                                                                         ทุกเพศทุกวัย ตั้งแต่นักเรียน นักศึกษา
                                                                                         และคนทำงาน

  มาดาม ฟิกาโร        นิตยสารสำหรับผู้หญิงที่มีความสนใจในแฟชั่น ชื่นชอบในศิลปะที่สวยงาม                  ผู้หญิงวัยทำงานอายุ 25-35
  (Madame Figaro)    มอบความบันเทิงและสาระให้แก่ผู้หญิงที่มีรสนิยมและการศึกษาสูง                      ปีที่ค่อนข้างมีระดับ มีรสนิยม
                                                                                         และการศึกษาสูง

  เฮอร์ เวิลด์ (Her     แฟชั่น ความงาม สาระและบันเทิง                                           ผู้หญิงที่เป็นนักศึกษา
  World)             วิถีการดำเนินชีวิตของสาวสมัยใหม่ที่ใช้เวลาอย่างมีประโยชน์เพื่อพัฒนาและปรับปรุงตนเอง   ไปจนถึงวัยเริ่มต้นทำงาน อายุ
                     และเตรียมพร้อมที่จะเผชิญโลกใหม่ ในวัยที่มากขึ้น                                18-28 ปี

  แมกซิม (Maxim)      เรื่องราวการใช้ชีวิตและรูปแบบการดำเนินชีวิตของผู้ชายยุคใหม่ที่มีความเป็นตัวของตัวเอง   ผู้ชายทันสมัย วัย 18-40 ปี
                     ประกอบไปด้วยสาระและบันเทิง การแต่งกาย ความเป็นอยู่ เทคโนโลยี และสุขภาพ       ที่สนใจความเป็นไปของสังคม แฟชั่น
                                                                                         บันเทิง และเทคโนโลยีใหม่ๆ
                                                                                         และมีความเป็นตัวของตัวเอง

  อิน แมกกาซีน         เน้นความรักดารา บทสัมภาษณ์เชิงลึก                                         ผู้หญิงวัยมหาวิทยาลัยถึงวัยทำงาน
  (In Magazine)      และสไตล์ของดาราที่นำไปดัดแปลงใช้กับสาวไทยทั่วไปได้ มองโลกในแง่ดี และ exclusive คนเมือง วัย 18-29 ปี
                                                                                         มีรายได้ระดับกลางถึงสูง

  หนังสือเล่ม (Pocket   เป็นเรื่อง Fiction, Non-Fiction, Style และ Self Esteem                 ผู้หญิง อายุ 17-35 ปี
  Book)              ทำให้คนอ่านมองเห็นคุณค่าในตัวเอง นอกจากนี้ ยังมี J Book                       ที่มีความสนใจเรื่องราวที่ทันสมัย
                     ที่เป็นวรรณกรรมแปลร่วมสมัยของประเทศญี่ปุ่นอีกด้วย                              พร้อมรับความคิดที่แตกต่าง
  ------------------ ------------------------------------------------------------------- ---------------------------

2. การตลาดและภาวะการแข่งขัน

2.1 นโยบายและลักษณะการตลาด

กลยุทธ์ในการแข่งขันสำหรับนิตยสาร

-   ผลิตนิตยสารที่มีคุณภาพและมีเนื้อหาที่ตรงกับกลุ่มผู้อ่าน

  นิตยสารแต่ละเล่มมีจุดเด่นที่แตกต่างกันอย่างเด่นชัดเพื่อรองรับความต้องการของกลุ่มลูกค้าที่ต่างกัน
  อย่างไรก็ตามสิ่งที่เหมือนกันในนิตยสารทั้งหมด ประกอบไปด้วยบทความและเนื้อหาดีๆ
  อันหลากหลายจากนักเขียนฝีมือคุณภาพ การแปลจากนักแปลมืออาชีพ
  ภาพแฟชั่นที่ทางเราสามารถนำนางแบบหรือนักแสดงชั้นนำของเมืองไทยและต่างประเทศ
  มานำเสนอในรูปแบบใหม่ๆ สร้างความแตกต่างจากนิตยสารเล่มอื่นๆที่เคยนำเสนอมา
  บริษัทฯได้พัฒนาและปรับปรุงเนื้อหาของนิตยสารแต่ละเล่มอยู่อย่างต่อเนื่อง
  เพื่อให้นิตยสารแต่ละเล่มเหมาะสมกับความต้องการของกลุ่มลูกค้าที่มีการเปลี่ยนแปลงอยู่ตลอดเวลา
  การปรับปรุงนี้ยังรวมถึงการจัดรูปเล่มที่สวยงาม
  ทำให้ภาพโฆษณาดูสวยงามตรงตามความต้องการของลูกค้าผู้ซื้อโฆษณา นอกจากนั้นบริษัทฯ
  ยังได้มีการนำเสนอบทความโฆษณาที่ตรงต่อความต้องการของลูกค้าผู้ซื้อโฆษณาและยังมีความแปลกใหม่เพื่อเพิ่มความน่าสนใจในการอ่านให้แก่ผู้อ่าน

-   กลยุทธ์ทางด้านการส่งเสริมการขาย

  กลยุทธ์การส่งเสริมการขายสามารถแบ่งออกเป็น 2 กลุ่ม
  เพื่อรองรับกลุ่มลูกค้าผู้อ่านและผู้ซื้อโฆษณา โดยแบ่งออกเป็นประเภทดังนี้

1)  สำหรับผู้อ่าน บริษัทฯได้มีการจัดทำกิจกรรมตามสถานที่ต่างๆ เพื่อประชาสัมพันธ์นิตยสาร
    อาทิเช่น อาคารสำนักงาน และมหาวิทยาลัยชั้นนำ
    โดยมีศิลปินและนักแสดงเข้ามาสร้างสีสันให้แก่กิจกรรม การออกบูธที่ศูนย์ประชุมแห่งชาติสิริกิตต์
    สำหรับผู้รักการอ่าน นอกจากนั้นยังมีการแนะนำผลิตภัณฑ์ใหม่ๆ
    ผ่านกิจกรรมโดยได้รับความร่วมมือจากกองบรรณาธิการและรวมถึงการแนะนำผ่านการแทรกในนิตยสาร
    ตลอดจนการร่วมมือกับบัตรเครดิตให้สามารถซื้อนิตสารผ่านบัตรเครดิตได้

2)  สำหรับผู้ซื้อโฆษณา ที่มียอดซื้อในระดับสูง บริษัทฯให้สิทธิพิเศษในการจัดคิวถ่ายแฟชั่น
    ให้สิทธิ์ในการแนะนำสินค้าใหม่หรือลงโฆษณาเสริมได้ตามความเหมาะสม
    มีการประชาสัมพันธ์สินค้าผ่านทางบทความและคอลัมน์แนะนำต่างๆตามความเหมาะสม
    และมีการปรับตำแหน่งหน้าโฆษณาที่ดีขึ้น

-   กลยุทธ์ทางด้านราคา

  บริษัทฯแบ่งกลยุทธ์ออกเป็น 2 ประเภทเช่นเดียวกันกับการส่งเสริมการขาย สำหรับกลุ่มผู้อ่าน
  บริษัทฯมีนโยบายลดราคาให้แก่ลูกค้า ในกรณีที่ลูกค้าสมัครสมาชิกรายปี
  นอกจากนั้นยังมีการลดราคาพิเศษในช่วงสัปดาห์หนังสือในงานมหกรรมหนังสือ
  ในส่วนของลูกค้าผู้ซื้อโฆษณานั้น บริษัทฯมีนโยบายในการปรับราคาที่ยืดหยุ่นสำหรับลูกค้าเดิม
  อาทิเช่น ให้ราคาพิเศษในเล่มพิเศษนอกเหนือจากเล่มปกติที่ลูกค้าได้มีการโฆษณาหลายครั้ง
  ให้ส่วนลดแก่ลูกค้าที่ซื้อโฆษณาระยะยาวในนิตยสารเล่มปกติ

กลยุทธ์ในการแข่งขันสำหรับหนังสือเล่ม

-   การเพิ่มความหลากหลายสำหรับแนวหนังสือ เพื่อรองรับลูกค้ากลุ่มเป้าหมายผู้หญิงวัยมัธยม
    เพราะปัจจุบันในตลาดหนังสือเล่ม ส่วนใหญ่เป็นหนังสือแนวรักแบบไทย หรือเกาหลี ทางบริษัทฯ
    จึงต้องหาความแตกต่างในแนวหนังสือให้มากขึ้น โดยเน้นแนวสืบสวน โรแมนติก หรือแฟนตาซี
    ซึ่งจะมีภาพเป็นองค์ประกอบมากขึ้น

-   การทำ Customer Relationship Management: CRM อย่างต่อเนื่อง
    โดยเน้นในเชิงภูมิศาสตร์ (Geography) มากขึ้น เช่น การลงพื้นที่ในหัวเมืองต่างจังหวัด
    อย่างจังหวัดเชียงใหม่ ทำให้ทราบความต้องการของลูกค้าชัดเจนขึ้น

  กลุ่มลูกค้าและช่องทางการจัดจำหน่ายสิ่งพิมพ์

ในส่วนของนิตยสาร

-   ในเขตกรุงเทพมหานคร จะขายผ่านตัวแทนจำหน่าย เพื่อกระจายให้แก่แผงร้านหนังสือชั้นนำ
    โดยเฉพาะในย่านธุรกิจซึ่งมีทั้งลักษณะขายขาด ไม่มีการรับคืน และมีการรับคืน
    แล้วแต่เงื่อนไขการรับคืนสินค้าที่แต่ละบริษัทกำหนด
    โดยบริษัทฯจ่ายค่าตอบแทนการขายเป็นร้อยละของราคาหน้าปก

-   ในต่างจังหวัด จะขายให้แก่ตัวแทนจัดจำหน่ายคือ บริษัท ธนบรรณ จำกัด และ บริษัทเพ็ญบุญ
    จัดจำหน่าย จำกัด
    โดยบริษัทฯจะรับคืนสินค้าภายใต้เงื่อนไขของการรับคืนสินค้าที่แต่ละบริษัทกำหนด

-   ขายให้แก่สมาชิก โดยการจัดส่งทางไปรษณีย์ โดยลูกค้าติดต่อกับกลุ่มบริษัทโดยตรง

-   การจัดจำหน่ายผ่านผู้ค้าปลีก หรือแผงร้านค้าย่อย ซึ่งจะติดต่อรับสินค้ากับกลุ่มบริษัทโดยตรง

-   การจัดจำหน่ายผ่านทางโทรศัพท์ หรือทาง Internet

    การจัดจำหน่ายนิตยสารเกือบทั้งหมดส่วนใหญ่ จะเป็นการขายตรงให้แก่ตัวแทนจัดจำหน่าย

    ในส่วนของหนังสือเล่ม

-   ขายตรงให้แก่ตัวแทนจัดจำหน่าย 2 ราย คือ บริษัท งานดี จำกัด และบริษัท ซีเอ็ดยูเคชั่น
    จำกัด (มหาชน) ซึ่งแบ่งตามประเภทของหนังสือเล่ม และตัวแทนจัดจำหน่ายทั้ง 2 ราย
    จะขายต่อให้แก่ร้านหนังสือชั้นนำ โดยตัวแทนจัดจำหน่ายจะได้รับค่าตอบแทนการขาย
    เป็นร้อยละของราคาหน้าปก ตามจำนวนเล่มที่ขายได้

-   การจัดจำหน่ายผ่านทางไปรษณีย์ โดยลูกค้าติดต่อกับธุรกิจสิ่งพิมพ์โดยตรง

-   การจัดจำหน่ายเอง ในงานสัปดาห์หนังสือ

    การจัดจำหน่ายหนังสือเล่มเกือบทั้งหมดส่วนใหญ่จะเป็นการขายตรงให้แก่ตัวแทนจัดจำหน่าย

  สัดส่วนการจัดจำหน่ายสิ่งพิมพ์แบ่งตามพื้นที่ขาย

  -------------------- ------------------------- -------------------------
  พื้นที่ขาย               นิตยสาร(ร้อยละ)             หนังสือเล่ม (ร้อยละ)

  เขตกรุงเทพมหานคร      75                        70

  ต่างจังหวัด             25                        30
  -------------------- ------------------------- -------------------------

  กลุ่มลูกค้าซื้อโฆษณาในนิตยสาร

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเนื้อที่โฆษณาจากเจ้าของหนังสือ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer)
    เป็นกลุ่มลูกค้าที่เป็นเจ้าของสินค้าที่มีความสนใจที่จะลงโฆษณาในนิตยสาร

การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อสิ่งพิมพ์จะเป็นลักษณะของการขายให้แก่บริษัทโฆษณาประมาณร้อยละ
  41 ของยอดขาย และขายตรงให้กับลูกค้าประมาณร้อยละ 59 ของยอดขายโฆษณาสื่อสิ่งพิมพ์

  สัดส่วนการขายให้แก่ลูกค้ารายใหญ่ 10 รายแรกต่อรายได้ในช่วง 3 ปีที่ผ่านมา

  หน่วย : ร้อยละ

  --------------------------------------- ---------- ---------- ----------
                                          2550       2551       2552

  รายได้รวมกันของลูกค้า 10 รายแรก             70.4       53.0       53.4
  --------------------------------------- ---------- ---------- ----------

  ในระยะ 3
  ปีที่ผ่านมากลุ่มธุรกิจสื่อสิ่งพิมพ์ไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
  ของรายได้รวมของกลุ่มธุรกิจสื่อสิ่งพิมพ์

2.2 สภาพการแข่งขัน / แนวโน้มภาวะอุตสาหกรรมและการแข่งขัน

  สภาพการตลาดนิตยสารที่ผ่านมานับตั้งแต่ปี 2548 จนถึงปัจจุบัน พบว่ามีการแข่งขันสูงมาก
  มีนิตยสารทั้งหัวในและหัวนอกเกิดขึ้นมาใหม่มากมาย นิตยสารจะเจาะเฉพาะกลุ่มมากขึ้นกว่าเดิม
  อย่างไรก็ตามได้มีการปิดตัวลงของนิตยสารหลายฉบับเช่นกันแม้จะมีการดำเนินธุรกิจมาแล้วนับสิบปี
  ทั้งนี้เนื่องจากสภาพความไม่แน่นอนทางเศรษฐกิจและการเมือง
  ส่งผลให้ผู้บริโภคระมัดระวังในการใช้จ่ายมากขึ้น ทำให้รายได้จากการขายนิตยสารต่ำลง
  ขณะเดียวกันต้นทุนการผลิตก็สูงขึ้น อีกทั้งงบประมาณที่ใช้จ่ายสำหรับสื่อนิตยสารก็ลดลง
  จากการสำรวจของ บริษัท นีลเส็น มีเดีย รีเสิร์ช (ประเทศไทย) พบว่าในปี 2552
  สื่อทางนิตยสารมีส่วนแบ่งการตลาดอยู่ประมาณร้อยละ 5.79 ของสื่อทุกประเภทและ
  ยังคงแสดงตัวเลขติดลบของการใช้สื่อนิตยสารอย่างต่อเนื่องและมากขึ้นทุกปี
  งบโฆษณาผ่านสื่อนิตยสารมีการเติบโตลดลงร้อยละ 12.85 เมื่อเทียบกับปีก่อน
  โดยคิดเป็นเม็ดเงินโฆษณาทั้งสิ้นประมาณ 5,227 ล้านบาท จาก 5,998 ล้านบาทในปีที่ผ่านมา
  ทำให้รายได้เฉลี่ยต่อปี 2552 ของนิตยสารแต่ละฉบับลดลงไปโดยอัตโนมัติ

  สำหรับหนังสือเล่ม มองว่าปี 2553 น่าจะยังเติบโตได้ประมาณ 4% ตามภาวะอุตสาหกรรม[6]
  แม้คนจะเลือกซื้อมากกว่าเดิม
  โดยการเลือกจะมาจากคุณภาพของหนังสือและความน่าเชื่อถือของสำนักพิมพ์
  เพราะคนอ่านจะเลือกสำนักพิมพ์ที่ติดอันดับต้นๆในใจคนอ่าน เพราะ
  ไม่ต้องเสี่ยงอ่านงานไร้คุณภาพ เพราะฉะนั้นแบรนด์ที่แข็งแรงและอยู่ในอันดับต้นๆ
  ของหนังสือแต่ละประเภทเท่านั้นถึงจะอยู่ได้
  ในตลาดผู้ประกอบการของหนังสือเล่มสามารถแบ่งออกเป็น 3 ขนาด คือ ขนาดใหญ่ได้แก่
  กลุ่มอมรินทร์ ซึ่งครอบคลุมตลาดส่วนใหญ่ และแบ่งเป็นสำนักพิมพ์ต่างๆ
  ตามประเภทหนังสือที่ชัดเจน เช่น สำนักพิมพ์อมรินทร์ สำนักพิมพ์แพรวสุดสัปดาห์
  สำนักพิมพ์คลีนิคบ้านและสวน สำนักพิมพ์อรุณ เป็นต้น กลุ่มนานมีบุคส์ กลุ่มเนชั่น และกลุ่มมติชน
  ในส่วนของกลุ่มจีเอ็มเอ็ม แกรมมี่ มีสำนักพิมพ์บลิส พับลิชชิ่ง
  ถือเป็นสำนักพิมพ์ขนาดกลางที่มีความชัดเจนในการประกอบธุรกิจ
  และมุ่งเน้นตลาดที่มีโอกาสและยังไม่มีสำนักพิมพ์ใดครองตลาดอยู่ ที่เหลือคือ
  สำนักพิมพ์ขนาดเล็กอื่นๆ ในภาพรวม การแข่งขันในตลาดหนังสือเล่มมีความรุนแรงขึ้น
  เนื่องจากปริมาณการออกหนังสือเล่มเพิ่มขึ้นโดยเฉลี่ย 37 เล่มต่อวัน[7]
  โดยที่แนวโน้มการอ่านหนังสือไม่ปรากฎเด่นชัดนัก ส่วนใหญ่เป็นลักษณะไปตามกระแสนิยม
  ในขณะที่สำนักพิมพ์บลิส พับลิชชิ่ง ซึ่งเป็นสำนักพิมพ์ขนาดกลาง
  มีความสามารถในการแข่งขันอยู่ในระดับที่น่าพอใจ
  เนื่องจากมีกลุ่มเป้าหมายในเซ็กเมนต์ที่ชัดเจนมาก และเป็นที่หนึ่งในเซ็กเมนต์ตลอดมา
  ทั้งตลาดหนังสือแปล และนิยายแปลรักโรแมนติกคอมเมอดี้สำหรับผู้หญิง ส่วนหนังสือ J-Book
  คู่แข่งมีเพียง 2-3 รายเท่านั้น อย่างไรก็ตาม นิยายแปลรักโรแมนติกคอมเมอดี้สำหรับผู้หญิง
  เริ่มมีการแข่งขันมากขึ้นทั้งจากนักเขียนไทย หรือหนังสือแปลเกาหลี ทำให้สำนักพิมพ์บลิส พับลิชชิ่ง
  จะต้องเปิดกลุ่มตลาดใหม่โดยเน้นความหลากหลายของแนวหนังสือ โดยเน้นแนวสืบสวน โรแมนติก
  หรือแฟนตาซี ซึ่งจะมีภาพเป็นองค์ประกอบมากขึ้น และสิ่งที่ต้องทำในช่วงเศรษฐกิจไม่ดี คือ
  การรักษาลูกค้าเก่า โดยการทำ Customer Relationship Management (CRM)
  อย่างต่อเนื่อง โดยในปี 2552 ได้เน้นการทำ CRM ในเชิงภูมิศาสตร์ (Geography) มากขึ้น
  เช่น การลงพื้นที่ในหัวเมืองใหญ่ๆ ในต่างจังหวัด อย่างจังหวัดเชียงใหม่
  ทำให้ทราบความต้องการของลูกค้าชัดเจนขึ้น
  ซึ่งทำให้สามารถรักษาฐานลูกค้าและระดับยอดขายได้อย่างน่าพอใจ

  มูลค่าค่าใช้จ่ายโฆษณาในสื่อสิ่งพิมพ์ (ล้านบาท)

[]

ที่มา: บริษัท นีลเส็น มีเดีย รีเสิร์ช (ประเทศไทย)

  แนวโน้มภาวะอุตสาหกรรมและการแข่งขัน

  คาดการณ์ว่าในปี 2553 การแข่งขันในตลาดนิตยสาร
  ยังคงมีการแข่งขันที่รุนแรงทั้งในส่วนของคอนเทนต์ รูปแบบ การกำหนดวันวางแผง
  รวมถึงพฤติกรรมผู้บริโภคที่เปลี่ยนแปลงไปตามกระแสดิจิทัลที่เริ่มเข้ามามากขึ้น
  ไม่ว่าจะเป็นการอ่านนิตยสาร และหนังสือเล่มผ่านทางเว็บไซต์ หรือเครื่องมือใหม่ๆ (devices)
  ที่เราเรียกกันว่า e-book ซึ่งตอนนี้หลายสำนักพิมพ์ก็ให้ความสนใจช่องทางนี้
  รวมถึงหัวหนังสือในเครือจีเอ็มเอ็มแกรมมี่ อย่าง Maxim ก็เพิ่งได้มีการเปิดตัว Maxim
  e-gazine ไปเมื่อเดือนตุลาคม 2552 โดยผู้อ่านสามารถเข้าไปดาว์นโหลด
  อ่านฟรีได้ทางเว็บไซต์ www.thaiegazine.com
  ซึ่งเป็นเว็บไซต์ศูนย์รวมดิจิตอลแมกกาซีนแห่งแรกในเมืองไทย
  และได้รับการตอบรับอย่างดีจากลูกค้าที่ซื้อโฆษณา และลูกค้าที่ชอบอ่านหนังสือ Maxim
  ในรูปแบบใหม่นี้ โดยคาดว่าในอนาคตยอดผู้ใช้อินเตอร์เน็ต จะมีเพิ่มมากขึ้นเรื่อยๆ อย่างไรก็ตาม
  จากปัจจัยจากสภาพเศรษฐกิจและการเมืองที่ยังคงมีความไม่แน่นอน
  จะยังส่งผลต่อการจับจ่ายใช้สอยของผู้บริโภค ซึ่งจะเลือกซื้อมากขึ้น ดังนั้น
  สิ่งสำคัญในปีนี้ของบริษัทฯ คือการรักษาฐานลูกค้าเก่าให้มั่นคง และหาโอกาสเพิ่มลูกค้าใหม่
  ในช่องทางที่หลากหลายมากขึ้น ทั้งกลุ่มลูกค้าที่ชอบอ่านนิตยสารเป็นรูปแบบเล่ม
  และลูกค้าที่ชอบอ่านแบบออนไลน์ ซึ่งจะเป็นการขยายฐานลูกค้าที่นิยมเล่นอินเตอร์เน็ต นอกจากนี้
  บริษัทฯ ยังมีการปรับเนื้อหา
  และรูปแบบให้ทันสมัยอยู่เสมอให้รับกับพฤติกรรมของผู้อ่านที่เปลี่ยนแปลงไป
  รวมถึงการเน้นด้านการตลาด การจัดจำหน่ายและการขายโฆษณา
  และที่สำคัญคือตอบสนองความต้องการของผู้อ่านได้อย่างสูงสุด

  ส่วนของธุรกิจหนังสือเล่ม คาดว่าแนวโน้มน่าจะดีขึ้นจากการฟื้นตัวทางเศรษฐกิจ
  และจากภาวะแวดล้อมด้านนโยบายการส่งเสริมการอ่าน
  เพื่อสร้างสังคมแห่งการเรียนรู้ตลอดชีพของรัฐบาล จากโครงการไทยเข้มแข็ง คาดว่าปี 2553
  ธุรกิจหนังสือเล่มจะมีมูลค่าตลาดประมาณ 19,600 ล้านบาท[8] หรือมีอัตราเติบโตประมาณ 4%
  และด้วยเทคโนโลยีที่เปลี่ยนแปลงอย่างรวดเร็ว ในอนาคตอันใกล้ อาจได้เห็นคนอ่านหนังสือผ่าน
  e-book มากขึ้น ซึ่งจะเป็นอีกช่องทางหนึ่งในการขยายตลาดการอ่านหนังสือให้กว้างขวางขึ้น

3. การจัดหาผลิตภัณฑ์หรือบริการ

3.1 การจัดให้ได้มาซึ่งผลิตภัณฑ์เพื่อจำหน่าย
องค์ประกอบสำคัญในการผลิตนิตยสารและหนังสือเล่ม

1)  เนื้อเรื่อง (Content)

  ในการผลิตนิตยสารอิมเมจ และอิน
  บรรณาธิการบริหารจะเป็นผู้ให้นโยบายโดยรวมในการจัดทำเนื้อหาของนิตยสาร
  ส่วนรองบรรณาธิการบริหาร จะเป็นผู้ควบคุมการผลิตและให้ต้นฉบับเสร็จตรงเวลา
  รวมทั้งติดต่อนักเขียนพิเศษ (คอลัมนิสต์) ให้ส่งต้นฉบับและรูปภาพประกอบตามกำหนด
  และกองบรรณาธิการทุกคนจะมีส่วนร่วมในการคิดรายละเอียดเนื้อหาภายในฉบับ

  ในการผลิตนิตยสารหัวนอก บรรณาธิการบริหารจะเป็นผู้ควบคุมการจัดทำนิตยสาร
  ภายใต้มาตรฐานของเนื้อหาและรูปแบบเดียวกันจากเจ้าของนิตยสาร
  ทั้งนี้อาจมีการปรับปรุงเพิ่มเติมในส่วนของเนื้อหาบ้าง
  เพื่อให้สอดคล้องกับรูปแบบการดำเนินชีวิตของคนไทย

    ในการผลิตหนังสือเล่มจะมีวัตถุดิบหรือต้นฉบับมาจาก 3 แหล่งคือ

-   การแปลจากหนังสือต่างประเทศ โดยจ่ายค่าลิขสิทธิ์ให้แก่ผู้เขียน และจ่ายค่าแปลให้แก่ผู้แปล
    ตามราคาที่ตกลงกัน และตามจำนวนหนังสือที่ขายได้

-   การรวบรวมต้นฉบับจากนิตยสารหรือหนังสือพิมพ์ และจ่ายค่าลิขสิทธิ์ให้แก่นักเขียน
    ตามราคาที่ตกลงกัน และตามจำนวนหนังสือที่ขายได้

-   การสร้างเนื้อหาขึ้นมาใหม่ ส่วนใหญ่จะเป็นหนังสือคู่มือ เช่นคู่มือความงาม
    มีการจ่ายค่าตอบแทนให้แก่ผู้ให้เนื้อหา และผู้เขียน รูปแบบผลตอบแทนมีหลายแบบ เช่น
    จ่ายตามราคาที่ตกลงกัน และตามจำนวนหนังสือที่ขายได้

2)  บุคลากร

    เป็นพนักงานประจำในส่วนที่เกี่ยวกับการผลิตนิตยสารซึ่งปัจจุบันมีด้วยกัน 5 ฉบับ ประกอบด้วย
    ฝ่ายกองบรรณาธิการ ฝ่ายศิลปกรรม และพิสูจน์อักษร รวมทั้งสิ้น 128 คน
    นอกจากนี้ในบางกรณีจะมีการจ้างช่างภาพมืออาชีพในการถ่ายภาพแฟชั่น
    และจ้างนางแบบจากภายนอกทั้งในและนอกสังกัดของกลุ่มบริษัทฯ

    ในส่วนที่เกี่ยวกับการผลิตหนังสือเล่มจะประกอบด้วยพนักงานประจำ คือฝ่ายกองบรรณาธิการ
    ฝ่ายศิลปกรรม และพิสูจน์อักษร รวมทั้งสิ้น 22 คน
    นอกจากนี้กลุ่มบริษัทจะว่าจ้างนักแปลที่มีความถนัดในการแปลหนังสือตามแนวที่ถนัด
    และมีการจ้างนักแปลหน้าใหม่ที่มีคุณภาพ
    เพื่อให้หนังสือมีคุณภาพและมีความโดดเด่นจากหนังสือเล่มของคู่แข่ง
    สำหรับการผลิตหนังสือที่มีการสร้างเนื้อหาใหม่
    บริษัทฯจะคัดเลือกผู้ที่มีความชำนาญและมีชื่อเสียงในด้านต่างๆ มาเป็นผู้ให้เนื้อหา

3)  การจัดพิมพ์

    ธุรกิจสิ่งพิมพ์จะจ้างโรงพิมพ์ภายนอกในการจัดพิมพ์นิตยสารและหนังสือเล่ม
    สำหรับขั้นตอนในการจัดพิมพ์ เริ่มจากการให้โรงพิมพ์เสนอราคา
    และกลุ่มบริษัทจะทำการคัดเลือกโรงพิมพ์ ต่อจากนั้น
    กลุ่มบริษัทและโรงพิมพ์จะทำการวางแผนงานพิมพ์ร่วมกัน ก่อนจะนำไปสู่กระบวนการจัดพิมพ์
    และจัดจำหน่าย

    ต้นทุนการผลิต

    ในส่วนของต้นทุนการผลิตของกลุ่มบริษัท ค่าใช้จ่ายหลัก คือ ต้นทุนค่ากระดาษ
    ค่าใช้จ่ายค่าจ้างนางแบบ นายแบบ
    ค่าใช้จ่ายเกี่ยวกับสถานที่ใช้ในการถ่ายทำและอุปกรณ์ที่ใช้ในการผลิต
    ค่าลิขสิทธิ์หนังสือจากต่างประเทศ
    ซึ่งจะต้องมีการบริหารต้นทุนให้สอดคล้องกับการวางรูปเล่มและการนำเสนอการโฆษณาทั้งทางตรงและการโฆษณาเพื่อสร้างมูลค่าเพิ่มให้แก่ลูกค้า

3.2 ผลกระทบต่อสิ่งแวดล้อม

ไม่มี

4 งานที่ยังไม่ได้ส่งมอบ

ไม่มี

ธุรกิจสร้างสรรค์และบริหารงานกิจกรรม

  1. ลักษณะผลิตภัณฑ์หรือบริการ

  ธุรกิจสร้างสรรค์และบริหารงานกิจกรรม (Event Creation & Management)
  เป็นธุรกิจที่ให้บริการด้านการจัดงานกิจกรรมแบบครบวงจร ตั้งแต่การเสนอแนวความคิด
  จัดหาผู้รับเหมาในงานด้านต่างๆ และติดต่อประสานงานกับทุกฝ่ายที่เกี่ยวข้อง
  เพื่อให้สามารถผลิตและบริหารงานให้สอดคล้อง ตรงตามความต้องการและจุดมุ่งหมายของลูกค้า
  โดยมีบริษัท อินเด็กซ์ อีเว้นท์ เอเจนซี่ จำกัด (มหาชน) และบริษัทในเครือ
  เป็นผู้ดูแลและดำเนินธุรกิจที่เกี่ยวเนื่องกัน ซึ่งสามารถแบ่งได้เป็น 2 กลุ่ม คือ

1.  กลุ่มบริการสร้างสรรค์และบริหารงานด้านการสื่อสารทางการตลาด
    โดยให้บริการด้านความคิดสร้างสรรค์ และพัฒนากลยุทธ์ทางการตลาด
    เพื่อให้สามารถสื่อสารทางการตลาดได้อย่างครบวงจรตามที่ลูกค้าต้องการ
    ทั้งงานกิจกรรมทางการตลาด (Event Marketing) งานด้านโฆษณาและประชาสัมพันธ์

2.  กลุ่มบริการด้านการผลิตและให้เช่า ทำหน้าที่ในการผลิตและจัดหาอุปกรณ์สำหรับจัดกิจกรรม
    จัดเตรียมระบบแสง เสียง เทคนิคพิเศษ การจัดสร้างเวที นิทรรศการ
    บริการให้เช่าอุปกรณ์กล้องและเครื่องมือตัดต่อภาพและเสียง งานออกแบบและผลิตฉาก
    สำหรับรายการโทรทัศน์
    รวมถึงการจัดเตรียมการแสดงและนำเข้าการแสดงพิเศษสำหรับงานกิจกรรมทางการตลาดต่างๆ
    เพื่อสร้างความน่าสนใจให้กับกิจกรรมนั้นๆมากยิ่งขึ้น
    โดยร่วมมือกับบริษัทที่เป็นพันธมิตรในต่างประเทศทั่วโลก

  ผลงานหลากหลายรูปแบบของกลุ่มธุรกิจสร้างสรรค์และบริหารงานกิจกรรม
  ได้สร้างนวัตกรรมใหม่ให้แก่ภาคธุรกิจ
  ทั้งในแง่ของความคิดสร้างสรรค์และเทคโนโลยีอย่างต่อเนื่อง โดยผลงานที่เกิดขึ้น
  ได้รับการกล่าวถึงในวงกว้าง
  รวมทั้งเป็นบริษัทที่ได้รับรางวัลจากทั้งในประเทศและต่างประเทศมากที่สุด
  ในวงการธุรกิจเดียวกัน

2. การตลาดและภาวะการแข่งขัน

1.  นโยบายและลักษณะการตลาด

กลยุทธ์ในการแข่งขัน

-   การบริหารงานบนพื้นฐานของความคิดสร้างสรรค์ (Creative Base Management)

  โดยใช้ศักยภาพอย่างเต็มที่ ในด้านความคิดสร้างสรรค์ เพื่อผลิตผลงาน
  อีกทั้งยังใส่ใจและพิจารณาในทุกๆรายละเอียดของงานที่จะเกิดขิ้น ตั้งแต่การพัฒนาแนวความคิด
  การผลิต การจัดการและบริหารกิจกรรม
  เพื่อให้ผลงานสามารถตอบสนองความต้องการของลูกค้าได้อย่างถูกต้อง แม่นยำ
  รวมทั้งสร้างความประทับใจให้เกิดขึ้นแก่กลุ่มเป้าหมาย

-   ตอบสนองทุกความต้องการ ของงานสร้างสรรค์และบริหารกิจกรรม (Full -Service Live
    Branding)

  กลุ่มบริษัท อินเด็กซ์
  มีการขยายธุรกิจเพื่อสนับสนุนและรองรับทุกความต้องการในการสร้างสรรค์และบริหารกิจกรรม
  มุ่งวางแผนเชิงกลยุทธ์เพื่อเจาะลึกให้เข้าถึงกลุ่มเป้าหมายที่แท้จริงได้มากขึ้น
  โดยชูจุดเด่นของผลิตภัณฑ์ สินค้า หรือองค์กร
  เพื่อสร้างความสัมพันธ์และประสบการณ์ร่วมเกี่ยวกับตราสินค้านั้นๆ
  และเน้นการมีส่วนร่วมของกลุ่มเป้าหมายในทุกๆกิจกรรมที่จัดขึ้น
  อีกทั้งยังมีโครงสร้างของทีมงานที่ยืดหยุ่นและสามารถปรับตัวรองรับงานกิจกรรมได้อย่างหลากหลายขนาดและรูปแบบ

-   มอบความแปลกใหม่และความแตกต่าง (Innovative Event)

    ด้วยการขยายเครือข่ายพันธมิตรในต่างประเทศกว่า 10 ราย
    ไม่ว่าจะเป็นบริษัทผู้รับจัดงานหรือผู้ผลิตอุปกรณ์ต่างๆ
    ทำให้กลุ่มธุรกิจสร้างสรรค์และบริหารงานกิจกรรม
    สามารถพัฒนาและปรับปรุงรูปแบบของบริการ
    ให้มีความแตกต่างทั้งในแง่ของความคิดสร้างสรรค์ รวมทั้งการนำเทคโนโลยีสมัยใหม่
    อุปกรณ์เครื่องเล่น และการแสดงที่ไม่มีในประเทศ
    มาสร้างความแปลกใหม่ให้กับกิจกรรมได้อย่างสม่ำเสมอ

-   สร้างมูลค่าเพิ่มให้กับงานของลูกค้า (Beyond Expectation)

    งานกิจกรรมทางการตลาดที่กลุ่มธุรกิจสร้างสรรค์และบริหารงานกิจกรรมสร้างขึ้น
    มิใช่เพียงเพื่อการดึงดูดกลุ่มเป้าหมาย ให้มาใกล้ชิดกับตราสินค้า
    และสร้างประสบการณ์ตรงในการใช้สินค้านั้นๆ (Brand Experience) เพียงอย่างเดียว
    แต่ยังรวมถึงการนำกลยุทธ์ทางการตลาดเข้ามาผสมผสาน และ
    ยังได้มีการพัฒนาบริการทางด้านการขยายผลการรับรู้ถึงกิจกรรมให้กระจายไปสู่กลุ่มเป้าหมายได้กว้างขวางยิ่งขึ้น
    ทั้งนี้ก็เพื่อผลลัพธ์สูงสุดของการจัดกิจกรรม
    รวมทั้งการร่วมมือกับบริษัทที่มีชื่อเสียงและความน่าเชื่อถือสูง ในด้านการจัดทำวิจัย
    เพื่อวัดผลของการจัดกิจกรรมในเชิงความสามารถด้านการเข้าถึงกลุ่มเป้าหมาย
    เพื่อพิจารณาถึงความคุ้มค่าของการลงทุนในการจัดกิจกรรมให้กับลูกค้า ได้อย่างเป็นรูปธรรม

-   การสร้างแบรนด์ (Brand Awareness)

    ปัจจัยสำคัญที่ทำให้ได้รับคัดเลือกเข้าไปเสนองาน คือ ชื่อเสียงและภาพพจน์ขององค์กร
    กรณีที่มีการคัดเลือกผู้จัดงานสำหรับกิจกรรมขนาดใหญ่ กลุ่มบริษัท อินเด็กซ์
    ยังครองความได้เปรียบในเชิงภาพลักษณ์แห่งความเป็นผู้นำในการสร้างสรรค์กิจกรรมทางการตลาดที่โดดเด่น
    โดยเฉพาะการจัดงานขนาดใหญ่ หรืองานระดับประเทศที่มีการกล่าวถึงในวงกว้าง
    อีกทั้งผู้บริหารของบริษัทยังเป็นที่ยอมรับในแวดวงสถาบันการศึกษาระดับมหาวิทยาลัย
    รวมทั้งบริษัทเอกชน โดยได้รับเชิญให้เป็นผู้ทรงคุณวุฒิ ในการบรรยายต่างๆ อย่างสม่ำเสมอ

    ลักษณะลูกค้าและกลุ่มลูกค้าเป้าหมาย

  กลุ่มลูกค้าเป้าหมายแบ่งออกเป็น 2 กลุ่มดังต่อไปนี้

1)  กลุ่มธุรกิจเอกชน เป็นกลุ่มเป้าหมาย และลูกค้าหลัก
    โดยลูกค้ากลุ่มนี้มีความต้องการที่จะเข้าถึงผู้บริโภคให้ได้มากที่สุด
    บริการหลักที่ใช้ส่วนใหญ่เป็นกิจกรรมทางการตลาด (Event Marketing)
    และการเสริมสร้างภาพลักษณ์ของตราสินค้า (Brand Activation)
    อาทิการเปิดตัวสินค้าหรือบริการ การส่งเสริมการขาย การจัดเลี้ยงให้กับตัวแทนจำหน่าย
    เป็นต้น ลูกค้าในกลุ่มนี้มีทั้งผู้ประกอบการข้ามชาติ เช่น ยูนิลีเวอร์ แอมเวย์ เชฟโรเลต
    และผู้ประกอบการในประเทศที่ส่วนใหญ่เป็นบริษัท และกลุ่มบริษัทเอกชนขนาดใหญ่ เช่น
    บมจ.ปตท. เครือซิเมนต์ไทย บจก. ไทยประกันชีวิต และกลุ่มบริษัททรู เป็นต้น
    ซึ่งบริษัทเหล่านี้ต้องการบริษัทที่มีความน่าเชื่อถือจากผลงานที่ผ่านมา
    และมีความสามารถทั้งในด้านความคิดสร้างสรรค์ที่แปลกใหม่ และสามารถผลิตงาน
    ทำให้เกิดขึ้นจริงได้ตามรูปแบบที่ต้องการ

2)  หน่วยงานของรัฐ ลูกค้ากลุ่มนี้มีความต้องการจัดกิจกรรมเพื่อสื่อสารกับประชาชน
    ซึ่งอาจจะเป็นการจัดกิจกรรมในรูปของงานนิทรรศการหรือกิจกรรมพิเศษต่างๆ
    หรือเป็นกิจกรรมการประชุม สัมมนาระดับนานาชาติ ตัวอย่างของลูกค้ากลุ่มนี้ได้แก่
    การท่องเที่ยวแห่งประเทศไทย กระทรวงวิทยาศาสตร์และเทคโนโลยี กรมส่งเสริมการส่งออก
    ธนาคารแห่งประเทศไทย และตลาดหลักทรัพย์แห่งประเทศไทย กรุงเทพมหานคร
    ศาลปกครองเป็นต้น ซึ่งหน่วยงานเหล่านี้ ต้องการบริษัทที่สามารถให้บริการได้ครบวงจร
    ทั้งในด้านการจัดกิจกรรมต่างๆ และด้านการโฆษณาประชาสัมพันธ์ ซึ่งกลุ่มบริษัทอินเด็กซ์
    ก็สามารถให้บริการได้อย่างครบถ้วน

  การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสร้างสรรค์และบริหารงานกิจกรรม
  จะเป็นลักษณะของการเสนอและจัดงานผ่านบริษัทโฆษณา ประมาณร้อยละ 57 ของยอดขาย
  และการเสนอและจัดงานโดยตรงให้กับลูกค้าประมาณร้อยละ 43 ของยอดขาย

  สัดส่วนการเสนอและจัดงาน ให้แก่ลูกค้ารายใหญ่ 10 รายแรกต่อรายได้ในช่วง 3 ปีที่ผ่านมา

  หน่วย : ร้อยละ

  ------------------------------ ------------ ------------ --------------
                                 2550         2551         2552

  รายได้รวมกันของลูกค้า 10 รายแรก    75           86           65
  ------------------------------ ------------ ------------ --------------

ในระยะ 3 ปีที่ผ่านมากลุ่มธุรกิจสร้างสรรค์และบริหารงานกิจกรรม
ไม่มีสัดส่วนการเสนอและจัดงานให้แก่ลูกค้ารายใดรายหนึ่งเกินกว่าร้อยละ 30 ของรายได้รวม
เนื่องมาจากลักษณะการรับงานครอบคลุมการให้บริการ
กับธุรกิจเอกชนหลายส่วนงานแตกต่างกันออกไปตามประเภทของลูกค้าที่มีการว่าจ้าง

นโยบายการกำหนดราคา

  การกำหนดราคาของ กลุ่มบริษัท อินเด็กซ์ จะพิจารณาจากระดับความยากง่ายของงาน
  ระยะเวลาในการดำเนินการ ต้นทุนการดำเนินการด้านต่างๆ
  ที่เป็นส่วนประกอบในการจัดกิจกรรม และบวกกำไรส่วนเพิ่มในการกำหนดราคาของงาน
  เพื่อเสนอต่อลูกค้า

ช่องทางการให้บริการ

  กลุ่มบริษัท อินเด็กซ์ ได้รับคัดเลือกในการจัดและบริหารกิจกรรมผ่าน 2 ช่องทาง ดังต่อไปนี้

  1) ผ่านการเข้าเสนอแผนงาน (Pitch)

  กลุ่มบริษัท อินเด็กซ์ มีทีมงานส่วนงานการตลาดและบริหารลูกค้า (Strategic Event
  Planning) ที่รับผิดชอบติดตามการเคลื่อนไหวของตลาด และเสาะหาลูกค้าใหม่ๆ
  เพื่อแนะนำให้รู้จักกับบริการ โดยลูกค้าจะเชิญกลุ่มบริษัท อินเด็กซ์ เข้าร่วมเสนอแผนงาน
  (Pitch) แข่งกับผู้รับจัดกิจกรรมรายอื่นๆ ในส่วนของลูกค้ารายเดิม
  ทีมงานก็มีหน้าที่ในการรักษาความสัมพันธ์ที่ดีอย่างต่อเนื่อง
  เพื่อให้ทราบถึงแผนงานการจัดกิจกรรมด้านการตลาด และเสนอแนวคิดในการจัดกิจกรรมใหม่ๆ
  แก่ลูกค้า โดยส่วนใหญ่กลุ่มบริษัท อินเด็กซ์
  จะได้รับเลือกให้จัดงานโดยไม่ต้องผ่านกระบวนการเสนอแผนงาน

  2) ผ่านทางสายสัมพันธ์ (Strategies Partner)

  งานที่ได้รับส่วนใหญ่มาจากสายสัมพันธ์ทางธุรกิจ มากกว่าการเข้าเสนอแผนงานแข่งกับรายอื่นๆ
  อันเนื่องมาจากผู้ร่วมทุน โดยเฉพาะกลุ่มจีเอ็มเอ็ม แกรมมี่ โดยกลุ่มบริษัท อินเด็กซ์
  และพันธมิตรจะคำนึงถึงคุณภาพของผลงานเป็นปัจจัยหลักถึงแม้จะเป็นธุรกิจที่ได้จากสายสัมพันธ์ทางธุรกิจ

2.2 สภาพการแข่งขัน

  ในธุรกิจการบริหารกิจกรรมนั้นถึงแม้จะมีผู้ประกอบการจำนวนมากถึง 200 บริษัท
  โดยส่วนใหญ่เป็นบริษัทขนาดเล็กมีพนักงานไม่เกิน 20 คน และ บริษัทที่มีพนักงานไม่เกิน 50คน
  มีอยู่เพียง 25 บริษัท สำหรับบริษัทที่มีพนักงานเกินกว่า 50 คน ก็มีไม่ถึง 10 บริษัท
  ดังนั้นโดยภาพรวมของตลาด
  การแข่งขันในธุรกิจนี้จึงมีการแบ่งกลุ่มเป้าหมายทางการตลาดตามขนาดของบริษัทอย่างชัดเจน
  และเมื่อมองถึงบริษัทที่สามารถให้บริการได้อย่างครบวงจร
  ทั้งในส่วนของการสร้างสรรค์และผลิตงาน รวมถึงการให้เช่าอุปกรณ์ต่างๆ ก็มีเพียงกลุ่มบริษัท
  อินเด็กซ์ เท่านั้น ที่สามารถให้บริการได้อย่างครบวงจร จึงถือว่าการแข่งขันยังไม่รุนแรงมากนัก

  แนวโน้มภาวะอุตสาหกรรมและการแข่งขัน

  อุตสาหกรรมการจัดกิจกรรมการตลาดมีแนวโน้มเติบโตอย่างต่อเนื่อง
  เพราะปัจจุบันการจัดกิจกรรมทางการตลาดมิได้จำกัดเพียงแค่ในภาคธุรกิจเอกชนเท่านั้น
  แต่ยังได้ขยายตัวไปในภาครัฐอีกด้วย โดยในหลายหน่วยงานราชการ
  ได้มีการใช้การจัดกิจกรรมต่างๆมากขึ้น เพื่อเป็นเครื่องมือในการเผยแพร่ข้อมูลให้แก่ประชาชน
  รวมทั้งเพื่อสนับสนุนงาน นโยบายต่างๆของภาครัฐ และสืบเนื่องมาจากสภาพเศรษฐกิจในปัจจุบัน
  ธุรกิจภาคเอกชนมีความต้องการใช้สื่อหรือกิจกรรมทางการตลาดที่สามารถเข้าถึงกลุ่มเป้าหมายให้ได้มากที่สุด
  เพื่อให้เกิดประสิทธิภาพและความคุ้มค่าในการใช้งบประมาณทางการตลาด
  นอกจากนั้นแนวโน้มการใช้กิจกรรมทางการตลาดยังเพิ่มขึ้น
  ทั้งในด้านของความถี่และขนาดของกิจกรรมอีกด้วย
  ในด้านการแข่งขันนั้นบริษัทที่มีขนาดองค์กรขนาดใหญ่และมีชื่อเสียงจะมีโอกาสในการรับงานมากกว่าบริษัทขนาดกลางและเล็ก
  ซึ่งในตลาดมีบริษัทที่มีขนาดใหญ่ที่มียอดขายเกินกว่าเจ็ดร้อยล้านเพียงแค่สามบริษัท
  ทำให้การแข่งขันในธุรกิจนี้ไม่รุนแรงมาก

  3. การจัดหาผลิตภัณฑ์หรือบริการ

3.1 การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญสำหรับธุรกิจสร้างสรรค์และบริหารงานกิจกรรม

1)  บุคลากร

    บุคลากร มีส่วนสำคัญอย่างยิ่งในการผลิตและสร้างสรรค์ผลงาน โดยกลุ่มบริษัท
    จะมีการแบ่งหน้าที่และความรับผิดชอบของบุคลากรอย่างชัดเจน
    ทั้งในส่วนที่รับผิดชอบในด้านการออกแบบ การคิดสร้างสรรค์ และการบริหารจัดการ
    ทำให้งานกิจกรรมที่เกิดขึ้น
    ประสบความสำเร็จตรงตามวัตถุประสงค์และความต้องการของลูกค้า
    ทั้งนี้บริษัทได้ให้ความสำคัญกับการพัฒนาความรู้และแนวคิดทางการตลาดอย่างมาก
    โดยจัดให้มีการอบรมและสัมมนา ให้กับบุคลากรอย่างต่อเนื่อง ในด้านหลักสูตร
    ความรู้และข้อมูล ที่เกี่ยวข้องกับธุรกิจการให้บริการของกลุ่มบริษัท
    ทำให้บุคลากรสามารถสร้างสรรค์งานกิจกรรมบนพื้นฐานแนวคิดและกลยุทธ์ทางการตลาด

2)  เครื่องมือและอุปกรณ์ในการจัดงาน

    เครื่องมือและอุปกรณ์ในการจัดงาน
    อุปกรณ์หลักที่ใช้ในการจัดงานกิจกรรมส่วนใหญ่จะประกอบไปด้วยอุปกรณ์แสง เสียง
    และเทคนิคต่างๆ อุปกรณ์กล้องและเครื่องมือตัดต่อภาพและเสียง อุปกรณ์เครื่องเล่น
    อุปกรณ์จัดเลี้ยง อุปกรณ์อำนวยความสะดวก เช่น พัดลม เต้นท์
    ซึ่งเป็นอุปกรณ์ที่กลุ่มบริษัทเป็นเจ้าของเอง เพื่อให้บริการลูกค้าได้อย่างครบวงจร
    ทั้งนี้อุปกรณ์ต่างๆ จะมีการผลิต จัดซื้อ หรือนำเข้าจากต่างประเทศ
    นอกจากนี้ยังมีอุปกรณ์ที่กลุ่มบริษัท ทำการเช่าหรือสั่งทำจากบริษัทคู่ค้า (Supplier) ได้แก่
    อุปกรณ์โครงสร้างฉากและเวทีขนาดใหญ่ รวมทั้งยานพาหนะสำหรับใช้ในงาน
    โดยกลุ่มบริษัทมีนโยบายที่เข้มงวดในการควบคุมคุณภาพของอุปกรณ์ต่างๆ ที่นำมาใช้
    เพื่อเกิดความเป็นเลิศในการให้บริการ

    ต้นทุนการผลิต

    เนื่องจาก กลุ่มบริษัท อินเด็กซ์ มีการให้บริการที่ครบวงจร
    ดังนั้นค่าใช้จ่ายหรือต้นทุนที่เกิดขึ้นส่วนใหญ่ เป็นต้นทุนค่าใช้จ่ายที่อยู่ภายในกลุ่มบริษัท
    ทำให้สามารถควบคุมต้นทุนต่างๆ ได้อย่างมีประสิทธิภาพและ แม่นย่ำ
    รวมทั้งทำให้เงินหมุนเวียนอยู่ภายในกลุ่มบริษัท และอยู่ในสภาพคล่องตัว
    เพราะต้นทุนค่าใช้จ่ายที่ต้องจ่ายให้ บริษัทนอกกลุ่ม มีเป็นสัดส่วนที่น้อยกว่า

3.2 ผลกระทบต่อสิ่งแวดล้อม

ไม่มี

  4. งานที่ยังไม่ได้ส่งมอบ

ไม่มี

3. ธุรกิจภาพยนตร์

  1. ลักษณะผลิตภัณฑ์หรือบริการ

  ธุรกิจภาพยนตร์เป็นธุรกิจที่ใช้เงินลงทุนค่อนข้างสูง โดยต้นทุนหลักๆ ในการผลิตภาพยนตร์ 1
  เรื่อง ได้แก่

-   ต้นทุนผลิตจะอยู่ที่ประมาณ 20-30 ล้านบาท

-   ต้นทุนในการโปรโมท อยู่ที่ประมาณ 12 – 15 ล้านบาท

  สำหรับระยะเวลาในการผลิตภาพยนตร์ 1 เรื่องนั้น อยู่ในช่วงเวลาประมาณ 8 เดือน ถึง 1
  ปีครึ่ง แล้วแต่ Project ของภาพยนตร์ ว่าเป็นขนาดใด
  (โดยเริ่มตั้งแต่การเขียนบทจนถึงระยะเวลาที่ภาพยนตร์เข้าฉาย)

ช่องทางในการขาย / รายได้ของภาพยนตร์ ได้แก่

1.  รายได้การขายสิทธิ์ให้กับสายหนังในต่างจังหวัด

2.  รายได้จากการเข้าฉายในโรงภาพยนตร์ในระบบส่วนแบ่งจากบัตรเข้าชมภาพยนตร์ในเขต
    กรุงเทพฯ โดยมีส่วนแบ่งระหว่างบริษัท และโรงภาพยนตร์ ที่ร้อยละ 50

3.  รายได้จากการขายสิทธิ์ให้บริษัทในต่างประเทศ

4.  รายได้จากการขายสิทธิ์ให้แก่ผู้ประกอบการธุรกิจที่เกี่ยวกับ Home Entertainment
    ที่จะนำไปผลิตเป็นวีซีดี และดีวีดี โดยรายได้จะมาก หรือน้อย
    ขึ้นอยู่กับว่าภาพยนตร์เรื่องนั้นทำรายได้ในขณะที่ฉายในโรงภาพยนตร์ได้มากหรือไม่
    หากในขณะที่ฉายในโรงภาพยนตร์ ภาพยนตร์ทำรายได้สูง
    รายได้จากการขายลิขสิทธิ์หนังเรื่องนั้น ๆ ก็จะสูงตามไปด้วย

5.  รายได้จากการขายสิทธิ์ในการแพร่ภาพทางเคเบิ้ลทีวี

6.  รายได้จากการขายสิทธิ์ให้สถานีโทรทัศน์ฟรีทีวี

  ตลอดระยะเวลา 5 ปีที่ผ่านมา บจก. จีทีเอช ซึ่งเป็นบริษัทในเครือ มีเป้าหมายที่จะผลิต
  ภาพยนตร์ที่มีคุณภาพโดยมีแผนที่จะผลิตภาพยนตร์ออกมาสู่ตลาดอย่างต่อเนื่องโดยเฉลี่ยที่ ประมาณ
  5 – 6 เรื่องต่อปี โดยมีลักษณะเนื้อหาแตกต่างกันออกไป อาทิเช่น ภาพยนตร์ตลก
  ภาพยนตร์รักโรแมนติก ภาพยนตร์โรแมนติกคอมมาดี้ ภาพยนตร์สยองขวัญ ภาพยนตร์แนวไซโค
  (Horror) โดยบริษัทที่เป็นที่มีความพร้อมในด้านของบุคคลากร และทีมงานที่มีความชำนาญและมี
  การ ทำ research ตลาด และกลุ่มผู้ชมภาพยนตร์ ก่อนที่ลงทุนใน Project ใหม่ ๆ เสมอ
  ซึ่งเป็นปัจจัยสำคัญที่ทำให้ภาพยนตร์ของบริษัทสามรถนำมาเสนอความแปลกใหม่
  และได้รับความนิยม จากผู้ชมภาพยนตร์ด้วยดีตลอดมา

2. การตลาดและภาวะการแข่งขัน

นโยบายและลักษณะการตลาด

กลยุทธ์ทางการตลาดที่บริษัทใช้ ได้แก่ กลยุทธ์ด้านงานประชาสัมพันธ์ในการที่จะโปรโมท
ภาพยนตร์ให้เข้าถึงกลุ่มผู้ชมภาพยนตร์ที่ตั้งเป้าหมายไว้ได้ทั่วถึง ทั้งนี้เพื่อเป็นการดึงดูดให้
กลุ่มเป้าหมายเข้ามาชมภาพยนตร์ ซึ่งถือเป็นกลยุทธ์การตลาดของภาพยนตร์ โดยสิ่งที่บริษัททำคือ
เน้นการวางงบประมาณในการประชาสัมพันธ์ภาพยนตร์ให้เหมาะสม และเลือกใช้สื่อในการ

โปรโมทให้ถูกต้องกับกลุ่มเป้าหมาย

  การประชาสัมพันธ์ภาพยนตร์ก่อนนำออกฉายถือว่ามีความจำเป็น และสำคัญอย่างมาก
  สำหรับธุรกิจภาพยนตร์ในปัจจุบัน เพื่อให้ผู้ชมภาพยนตร์รับรู้ได้ว่าภาพยนตร์กำลังจะออกฉายแล้ว
  และการทำการโปรโมทในรูปแบบใหม่ๆ ก็ถือว่ามีความสำคัญมาก

ภาวะการณ์แข่งขัน

  ในปี 2552 ตลาดภาพยนตร์ในประเทศไทยมีมูลค่าประมาณ 3,600 ล้านบาท (โดยมาจาก
  รายได้จาก Box Office เท่านั้น) เพิ่มขึ้นร้อยละ 9 เมื่อเทียบกับปี 2551
  โดยภาพยนตร์ต่างประเทศมีส่วนแบ่งตลาดประมาณร้อยละ 62 ภาพยนตร์ไทยประมาณร้อยละ 35
  และภาพยนตร์อินดี้อีกประมาณร้อยละ 3 ภาพยนตร์ไทยที่ออกฉายในปี 2552 มีจำนวน 48 เรื่อง
  ทำรายได้รวม(เฉพาะ Box Office ) จำนวน 1,250 ล้านบาท ในส่วนของ บจก. จีทีเอช
  มีภาพยนตร์ออกฉายทั้งหมด 4 เรื่อง โดยทำรายได้รวม(เฉพาะ Box Office )จำนวน 322
  ล้านบาท เพิ่มขึ้นร้อยละ 30 เมื่อเทียบกับปี 2552 ซึ่งมีภาพยนตร์ออกฉายทั้งหมด 5 เรื่อง

ลักษณะลูกค้าและกลุ่มลูกค้าเป้าหมาย

ลูกค้าที่เป็นกลุ่มเป้าหมายของบริษัท คือ กลุ่มลูกค้าที่ชื่นชอบการชมภาพยนตร์ที่มีอายุระหว่าง 15 –
30 ปี เป็นกลุ่มเป้าหมายหลัก

ผู้ประกอบการหลักในตลาดภาพยนตร์

  ผู้ประกอบการหลักในธุรกิจภาพยนตร์ ซึ่งได้สร้างผลงานภาพยนตร์ออกมาต่อเนื่องได้แก่ จีทีเอช
  สหมงคลฟิล์ม อาร์เอส ไฟว์สตาร์ พระนครฟิล์ม กันตนาฟิลม์ และเอ็ม39 ซึ่งเป็นผู้ประกอบการ
  รายใหม่ในธุรกิจภาพยนตร์

แนวโน้มการแข่งขัน

  สำหรับในปี 2553 นั้น คาดการณ์ว่ามูลค่าตลาดรวมของภาพยนตร์ในประเทศไทยจะมี
  มูลค่าประมาณ 3,700 ล้านบาท จากการที่จะมีภาพยนตร์ไทยฟอร์มใหญ่ คือ นเรศวรภาค 3
  และนเรศวรภาค 4 เข้าฉาย ในส่วนของ บจก. จีทีเอช คาดว่าจะเติบโตขึ้นที่ประมาณ 10-15%
  ตามที่ได้ตั้งเป้าหมายไว้ โดยมีแผนที่จะนำภาพยนตร์ออกฉาย จำนวน 4 เรื่อง

3. การจัดหาผลิตภัณฑ์หรือบริการ

3.1 การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญสำหรับธุรกิจภาพยนตร์

1)  บุคลากร

    บุคลากร ได้แก่ ผู้เขียนบทภาพยนตร์ ผู้กำกับภาพยนตร์
    ถือว่ามีส่วนสำคัญอย่างยิ่งในการผลิตและสร้างสรรค์ผลงานภาพยนตร์ โดยกลุ่มบริษัทฯ
    จะมีบุคลากรที่รับผิดชอบดูแลการผลิตโดยรวมซึ่งเป็นบุคลากรฝีมือดี
    และอยู่ประจำกับบริษัทมานาน

2)  การคัดสรรนักแสดง

    บริษัทเน้นมากในเรื่องการคัด
    และเลือกเฟ้นนักแสดงให้ตรงกับลักษณะของตัวละครในบทภาพยนตร์ แต่ละเรื่อง
    โดยมีนโยบายการสรรหาที่เป็นอิสระ

3)  ระยะเวลาในการผลิต

    ในการผลิตภาพยนตร์แต่ละเรืองนั้น ใช้เวลาประมาณหนึ่งปีถึงหนึ่งปีครึ่ง
    โดยเริ่มตั้งแต่พล็อตภาพยนตร์
    และพัฒนาต่อมาเป็นบทภาพยนตร์ร่างที่หนึ่งเพื่อเสนอต่อคระกรรมการของบริษัท
    หากผ่านการคัดเลือกด้วยคะแนนโหวตด้วยเสียงข้างมากในที่ประชุมว่าควรจะนำมาผลิตเป็นภาพยนตร์ก็จะมีการแก้ไข
    และพัฒนาบทภาพยนตร์ดังกล่าวให้เป็นบทภายนตร์ที่สมบูรณ์
    โดยขั้นตอนในการได้มาซึ่งบทภาพยนตร์ที่สมบูรณ์นี้จะใช้เวลาประมาณ 4-6 เดือน
    หลังจากได้บทภาพยนตร์ที่สมบูรณ์แล้
    ก็จะเป็นขั้นตอนของการเริ่มคำเนินการถ่ายทำโดยใช้เวลาในการถ่ายทำประมาณ 6-8
    แล้วแต่ภาพยนตร์ หลังจากถ่ายทำเสร็จก็เป็นขั้นตอนในการตัดต่อภาพยนตร์ในห้องแล๊ป
    อีกประมาณ 1-2 เดือน

4)  ระยะเวลาในการโปรโมทภาพยนตร์

    โดยปกติจะทำการโปรโมทภาพยนตร์ก่อนนำภาพยนตร์ออกฉายประมาณ 1-2 เดือน
    โดยขึ้นอยู่กับชนิดของสื่อที่ใช้

3.2 ผลกระทบต่อสิ่งแวดล้อม

ไม่มี

  4. งานที่ยังไม่ได้ส่งมอบ

ไม่มี

[1] เปลี่ยนชื่อรายการจาก Hot Wave 91.5 FM มาป็น Hot fm 91.5 ตั้งแต่ 1 ม.ค. 2552

[2] เปลี่ยนชื่อรายการจาก 89 Banana fm มาเป็น Chill fm 89 ตั้งแต่ 1 ม.ค. 2552

[3] หมายเหตุ FM Max ได้ย้ายคลื่นจาก F.M. 94.5 MHz. ไปอยู่ที่ F.M. 103.0 MHz. ตั้งแต่
1 ม.ค.2552 แต่สุดท้ายก็ปิดตัวลงในเดือน ธ.ค.52

[4] สมาคมโทรทัศน์ดาวเทียม (ประเทศไทย)

[5] สมาคมโทรทัศน์ดาวเทียม (ประเทศไทย)

[6] หมายเหตุ ข้อมูลจากสมาคมผู้จัดพิมพ์และผู้จำหน่ายหนังสือแห่งประเทศไทย

[7] หมายเหตุ ข้อมูลจากสมาคมผู้จัดพิมพ์และผู้จำหน่ายหนังสือแห่งประเทศไทย

[8] หมายเหตุ ข้อมูลจากสมาคมผู้จัดพิมพ์และผู้จำหน่ายหนังสือแห่งประเทศไทย